Khamhnak Dontu Panga - A VEL IN KHAMH KAN SI\nJESUH RIANTUANNAK KHAM AA TIM NAIN A SUNGMI PANGA\nJesuh Khrih vawlei misual khamhnak rian a tuannak ahhin donkhantu thil tampi a um. Jesuh Nunnak, Thihnak le Thawhthannak lamthluan ahhin a hmuitinh tlin ter lo dingin donkhantu thil an um. A cheu nih Jesuh thi seh ti an duh. Mi cheu nih anmah thatnak caah uktu siseh ti an duh, sinain mi cheu cu Jesuh a dirkamh tu le a zohkhenhtu an si ve caah Jesuh a thihnak ah an ngaih a chia. Sihmanhsehlaw Jesuh kong a cangmi vialte cung i Nawlngeitu cu Pathian asi. Amen! Mi sual vialte khamh awk caah A Fapa Jesuh nih a zulh dingmi lam hi zeidah a si ti kha Pathian nih a hngalh. Hi khamhnak lamtluan ah dontu panga Jesuh nih a ngeih tiah Liz Kanoy nih capar a tial. Cucu ka hun thar chuah lai.\n1. Siangpahrang Herod: Titer Thiampa\nSiangpahrang pa Herod le a ukmi minung tampi nih cun Siangpahrang thar don kha an duh lo. Herod nih a siangpahrang thutdan kongah a thin a phang I a mipi nih, teirul cham lai kha an tih. Arfi zohthiam hna sinin Messiah konglam a theih tikah, Messiah nan hmuh tikah hi lam hin kir than te u, kei zong ka biak ve lai tiah a nawl hna. Sinain an mangah ralrinnak pek an si caah lam dangin inn lei ah an kir.\nMatthai 2:16, “Herod nih, nichuahlei mifim hna nih an ka hlen, ti kha a hngalh tikah, a thin a hung ngaingai. Arfi a chuahnak kong nichuahlei mifim hna nih an chimning khan a caan cu a tuak i Bethlehem khua le a pawngkam i a ummi khua hna chung i ngakchiapa kum hnih ri in a tanglei paoh kha thah dih hna awkah nawlbia a pek hna.”\nHerod cu a thin a hun tuk I Jesuh cu amah kut hrimhrim in thah duh caah, Hebru ngakchia, Messiah thi a si mi pohpoh cu a thah dih hna. Sinain Vanmi hmang in Pathian nih Joseph amang ah ralrinnak a pek I Mary cu a himnak Egypt ram ah a zam pi. Herod nih Jesuh cu a kham khawh lo caah, Pathian nih Jesuh hmang in Misual khamhnak, rian tuan aa timhnak cu aa peh.\n2.Satan: Khuachia Hlenhmang\nSatan nih Jesuh hmang in Pathian nih tuah a timhmi Khamhnak lam cu hrawh awk ah Jesuh cu Tukforhnak in a lem I a tlinh khawh lo dingmi biakamnak in hlen a timh. Jesuh cu Pathian sinak le Minung sinak tling tein angei mi asi caah, kanmah minung bantuk tein tukforhnak hi a ing ve nain, sualnak a tuah bal lo.\nMatthai 4:8-11, “Cun Khuachia nih cun Jesuh cu tlang sang ngaingaimi pakhat ah a kalpi i vawleicung ram vialte le an sunparnak vialte kha a hmuhsak i, 9“Na khuk naa bil i na ka biak ahcun hi vialte hi kan pek dih lai,” tiah a ti. 10Cun Jesuh nih a leh i, “Satan, va kal cang, Cathiang nih pei, ‘Bawipa na Pathian cu va bia law, amah rian lawnglawng va ṭuan,’ a ti kha,” tiah a ti. * 11Cun Khuachia nih cun a kaltak I vancungmi kha an ra i an rung hramh.\nJesuh nih kan caah thihnak tuar ding kha fek tein aa thim nak a hmuh tikah, Setan hi zeitluk in dah a thin a hun lai hi na ruat bal maw? Bible nih cun a kan chim naloin, Jesuh vailam an tah lio ahhin Satan zong a um ve lai tihi ruah khawh asi. Judas Iscariot chung ah a lut ti kan hngalh.\nLuke 22:3, “Khi tikah zultu pahleihnih hna lak i aa tel vemi Judas Iskariot an timi chungah khan Satan cu a lut.”\nA lianngan mi Pathian khamnak lam pi cu a hrawh khawh lo tikah, Khamhtu Jesuh nih vawlei ahhin a fah khawh chung fahnak tuar seh ticu Satan nih a duh ngaingai lai! Sinain, Satan cu a sung, dohnak a sung lawng hmanh si lo in RAl a sung. Chimchungbia bantuk tein, Pathian khamhnak hmuitinh cu hrawh khawh asi lo.\n3.Tlangbawi Ngan/ Sandhedrin: Mi Depde Pawl\nJesuh chan lio le amah hlan chan ahcun, Tlangbawi ngan pawl hi, Jew minung lakah a sangbikmi bu (Supreme Council) an si.\nMatthai 26:59, “Tlangbawi upa pawl le biaceihtu pawl nih khan an thah khawhnak hnga, an dihlak in a sual an kawl, sihmanhsehlaw an hmu kho lo.”\nJesuh Khrih hi an duh hrimhrim lo caah Pathian bia lila in rap chiah in foih an duh. An thinlung chung ah cucu aum cang caah a mah thahnak lam cu an kawl.\nMatthai 27:1, “Zingkate ah tlangbawi upa pawl vialte hna le Judah upa hna cu an i pum i Jesuh thahnak ding khua kha an khang”\nCulawng hmanh cun an ngol rih lo mipi zong kha an sawm chih hna.\nMatthai 27:20, “Tlangbawi upa pawl le upa hna nih khan mizapi cu Pilat kha, Bar-Abbas kan thlahpiak, tiah nan hal lai i Jesuh kha that, tiah nan ti lai, tiah an lem khawh hna.”\nPathian lam hruainak tiah an ruahmi ning in Jesuh hi thi seh ti an duh. Sinain, Jesuh chuahnak le thihnak kong hi an mah kut ah a ummi ah an I ruah sual caah an sung. Jesuh ratnak, thihnak le thawhthannak cung ah thil tuah khawhnak thawnnak an ngei lo. Thawnnak ngeitu le timlamtu cu Pathian lawnglawng asi. Thawhthannak kha an kham kho lo, thawhthannak thawngpang zong kha an kham kho fawn lo. Lung in kharmi thlan a lawng in an hmuh; thihnak nih Jesuh a tlaih khawh lo kha an hmuh. Jesuh cu a tho than hrimhrim.\n4.Simon Peter: Dirkamhtu Pa Raltha\nRome ralkap pawl nih Jesuh an lak khawh nakhnga lo Peter cu a cawl len. Jesuh nih a thloh manh hlan ah Tlangbawi hna salpa hnakhaw cu cat ko in a tuk manh sawk.\nJohan 18:10-11, “Simon Peter nih khan vainam pakhat aa ken i aa zuh i Tlangbawi Ngan salpa kha a orhlei hnakhaw pet lakin a tuk. Cu sal a min cu Malkhas a si. 11Jesuh nih Peter cu a thawh i, “Na nam kha a kawng ah sawh ṭhan. Ka Pa nih a ka pekmi hrai, nganfah innak hrai cu ding loin a um hnga ti ah maw na ka ruah?” tiah a ti.”\nMatthai 26:53-54, “Ka pa kha bawmhnak ka hal khawh ko i khulrang in vancungmi ralkap bu hleihnih a run ka thlah khawh ko ti kha na hngal lo maw? 54Sihmanhsehlaw cu ti a si ahcun, zeitindah hi bantukin a si lai, tiah a rak chimtu Cathiang bia cu a tlin khawh kun hnga?” tiah a ti.”\nKhamhtu, Messiah a si bantuk in Jesuh cu a rat hnawhchan, hmuitinh a tlin khawh nakhnga caah a Thih hrimhrim a hau ti cohlan hi zultu pawl caah zeitluk in dah a rak har lai hi na ruat kho maw, cu thihnak cu a can lo nakhnga an tuah khawh mi a um lo i a kham zong an kham kho lo, thih hrimhrim a hau fawn. Jesuh hi zeiruangah thih a herh tihi fiang tein an hngal kho rih lo, cucaah an hmuh than hlan tiang Lunghring taktak in an um. Peter nih Jesuh cu dirkamh I Vailam cung thihnak in chanh aa zuam nain, a ngah lo, a sung. Sinain tlawmpal ah, Jesuh cu Khamh a herh lo mi a si kha, fiang tein a hngalh than. Pathian nih a kan pekmi laksawng hi, zeitluk a ngan mi VEL dah asi!\n5. Pilate: Athil a ritmi Biaceih Bawi\nA nupi hrimhrim nih Jesuh that lo ding in a lem.\nMathai 27:19, “Pilat cu biaceihnak khaan chung i a ṭhut lioah khan a nupi nih bia a hun cah i, “Kha mipa, sualnak zeihmanh a tuah lomi kha zei ti hmanh in rak ti hlah; zeicahtiah zahan ah ka mang in kha pa ruangah khan sifahnak tampi ka in,” tiah a ti.”\nDr. Pritchard nih a tialmi cu, “Thawngtha cauk an pali, Mathai, Mark, Luke le Johan, ning tein Jesuh cu a suallo mi asi kha Pilate nih a hngalh tiah fiang tein an tial dih,” ati. Thawngtha cauk chimmi vialte hi hmunkhat te ah chiah ahcun, Pilate nih Jesuh hi biaceih lo dingin voi li tiang aa zuam kha na hmuh lai.\nJews pawl kha anmah tein Biaceih dingah a fial hna.\nJohan 18:31, “Pilat nih cun a thawh hna i, “I kalpi u law nan phung ningin va ceih ko ngat u,” tiah a ti hna.”\nJesuh kong kha Herod sinah a kuat.\nLuke 23:6-7, “Cucu Pilat nih a theih tikah, “Hi pa hi Galilee mi maw a si?” tiah a hal hna. 7Jesuh cu Herod nih a ukmi peng chungin a si ti kha a hngalh tikah amah cu Herod sinah cun a hei kuat; cu lioah cun Herod zong cu Jerusalem khua ah a um.”\nJesuh kha That lo in Dantatnak tu in Jews pawl cu a lem hna.\nJohan 19:1, “1Cun Pilat nih Jesuh kha a lak i ralkap kha a tukter hna. “\nVs.4, “Pilat cu a va chuak ṭhan i Judah mi hna cu, “Zohhmanh u, amah hi! Amah cu a sualnak zeihmanh ka hmu lo ti kha hngalhter kan duh hna caah ka rak chuahpi hih,” tiah a ti hna.”\nPilate Nih Thimnak tuahnak in a lem rih hna nain, mipi nih Barabbas an I thim.\nMark 15:9-11, “Pilat nih cun a rak thawh hna i, “Judah mi siangpahrang hi kan chuahpiak seh, ti nan ka duhmi cu a si maw?” tiah a rak hal hna. 10Jesuh ka kut chung i an ka pek hi, tlangbawi upa nih an nahchuah caah a si, ti kha Pilat nih ṭha tein a hngalh. 11Sihmanhsehlaw tlangbawi upa pawl nih cun mizapi kha, Barabbas na kan chuahpiak lai, tiah Pilat kha nan hal lai, tiah an forh hna”\nMatthai 27:22-24, “Cun Pilat nih cun, “Khrih timi Jesuh cu zeitindah ka tuah kun lai?” tiah a hal hna. Annih nih, “Vailam ah khenh chih ko,” tiah an leh. 23Sihmanhsehlaw Pilat nih cun, “Zei sualnak dah a tuah?” tiah a vun hal hna. Cu tikah fak piin an au ciammam i, “Vailam ah khenhchih ko,” an ti. 24Pilat nih cu ti i ti lengmang cu zeihmanh san a tlai ti lo i mizapi nih hnahnawhnak lam an chuahter lai ti kha a hmuh tikah, ti kha aa lak i mizapi hmaiah cun a kut aa ṭawl i, “Hi misual lopa thihnak kong ah hin kei cu ka thiang, nanmah tuahmi a si,” tiah a ti.”\nPilate nihin Jesuh hi a ho a si kha fiang tein a hngal dih lo nain, Sualnak a ngei lo mi asi kha cu fiang tein a hngalh. Nunnak pek in Jesuh lei ah ral tha tein Dir siloin, Jews lak i dirhmun sang sinak tlaihchan nun a ngei I, mipi tu kha Jesuh luatter dingah thimnak peknak in dehdai a timh hna.\nDr. Pritchard nih, “Pilate sualnak hi, Tlangbawi pawl sualnak nakin a ngan deuh. Tlangbawi pawlnih cun Jesuh hi a sual tiah an ruah caah thi seh ti an duh. Pilate cu a sual lo ti a theih ko buin Jesuh kha a thah. Jesuh luatternak caah lung awtawm in a um I, mipi tu kha a mah ai ah bia a chah ter hna,” tiah ati.\nZumtu kan si bantuk in Pathian sin ah I lawmh tuk ding kan si. Mi sual khamh awk caah a Fapa vailam cung ah thi in, thihnak in tho than ding in a thlahmi hmuitinh cu, zeibantuk minung le thlarau hmanh nih kham khawh lo ding le hrawh khawh lo ding in a tuah caah Bawipa kan lawmh tuk ding asi. Kan khamh nak ca I Pathian Hmuitinh cu hrawh khawh le kham khawh asi lo. Zeicahtiah, sualman a cham kho ding mi nunnak pakhat, a fapa nunnak kha a pek caah asi. A zumtu vialte caah Ruahchannak a um. Kham khawh tiloin, Khamhnak lam a kan serpiak tu Bawipa cu lawm zungzal in Bia zungzal ko usih.\nTheihternak: Cross Walk nih an chuahmi capar tharchuahmi asi.


Jan 11, 2020 zaan, Thantlang khuachung inn kang mi le thihlohnak a tongmi chungkhar Dawng 4 hna cu Sianginn Sang mino hna nih Bawmhnak an pek hna.. – DOH PHIT\nJanuary 27, 2020 admin THAWNGPANG 0\nAtu bantuk in Thantlang Sianginn Sang mino hna nih meikangh ruangah harnak a tongmi hna chungkhar, khar 4 hna bawmhnak an pek mi hna zoh tik ah lung a hmui hringhran, nan tuahsernak zong cawn awk tlak taktak asi.\nHi innkangh ruangah thihlohnak in siseh, harnak a tongmi hna chungkhar dihlak caah Thantlang, Sianginn Sang mino hna nih an ti khawh tawk chuah in bawmhnak an pek mi hna hi Tangka in Sing 1424000 kyats asi.\nAtu bantuk bawmhnak an peknak ahhin Thantlang khuachung ummi Sianginn Sang mino lawng nih an bawmhmi hna asi. Ramleng lei cu an i tel kho rih lo.\nSianginn Sang mino hna hi Thantlang khuachung ah ai funtom kho ngaimi an si piin ah tuahding an i hmaithlak mi ah lungrual tein a tuah tuan kho ngaimi an si fawn.\nAtanglei langhter mi hi Chinram kulh Cozah nih bawmhnak an pek ve mi hna asi, nain Cozah nih a bawmhmi nak in Sianginn Sang mino nih an bawmhmi tangka fang cun a tam deuh.\nChinram kulh Cozah nih Inn kangh in harnak a tongmi chungkhar hna cu Tuchung Jan 12, 2020 ah Thilri zei mawzat le Tangka Bawmhnak an rak pek ve hna.\nThantlang thanchonak Seminar an tuah lai


Vawlei Cung Rian Ah Hmanthlatu Rian Hi A Nuam Bik Ti A Si - chinland media\nJanuary 14, 2022 admin Knowledge 0\nVawlei cung rian ah a nuam bikmi hi hmanthlatu si hi a nuam bik ti a si. Vawlei cung ahhin rian phun tamtuk a um. Thla khawh a niam le a san khi cu a va um ko seh. A rian a nuam maw nuam lo ti ahcun hmanthla tu si hi a nuam bik tiah an chim. Zei ruang ah dah hmanthla tu si cu a nuam kan ti ahcun a tang lei ahhin a fiang ngai ko.\nHmanthla tu cu nifatin hmunhma thar an hmu. Minung ai dawhdawh an hmu peng hna. Thingram ai dawhdawh le park dawhdawh an hmu peng. Nifatin thil a dang lengmang mi le a thar lengmang mi an hmuh caah hin cu nihcun an thinlung hi an thar ter peng hna ti a si. Cu ruang ah an lungretheih a tlawm i an thinlung hi a busy can a tlawm tiah hlathlai tu hna nih an chim.\nNifatin an tonmi thil thar ruang ah an thinlung a thar, nifatin an hmuh mi thil thar le thil dawh ruang ah an thinlung a thar i a thiang. An thinlung kha lungsi ngai in a um can a tampi ti a si. Zei dang rian cu tuan tawn mi kha tuan peng a si. Rian a buaithlak tuk ti zong a um. An rian kong ah an lungre a thei tawn. An hmuh cia kha hmuh peng, an tongh cia mi kha tongh peng a si.\nHmanthla tu rian hi a hlawt tuk lo nain thinlung a nuamh caah rian vialte lak ah a nuam bikmi rian a si tiah an chim. Cu caah cun hmanthla tu rian hi pawcawmnak caah zungzal in tuan khawh a si ahcun i thim bak ding a si ko tiah an ti ciomi a si. Nu zong nih fawi tein tuan khawh a si i pa zong nih fawi tein tuan khawh mi rian a si fawn. Sinain zungzal in tuan awk rian bel a tlawm ngai.


Tutan Salai Lungthli Tum Biachim Ning Cu A Mak Hih – Lai Lungrawn Post\nAugust 12, 2020 August 12, 2020 admin Chin News\nParty luh loin independent in thimnak ka luhnak aruang bik: Chinram cozah thar cu bawmh an herh caan ah ka si khawh chung in bawmh, thiltha an tuah i thangthat awk an tlak caan ah thangthat ka duh hna. Mah bantuk hi opposition party nih an tuah duh lem lomi a si. kei cu pumpak ka si lai i controltu ka ngei lai lo caah zalawng tein a herh caan ah cozah ka bawmh khawh hna, ka thangthat khawh hna lai.\nKhat lei ah cozah sertu party an chungtel zong ka si hlei lai lo caah thilthalo an tuah caan poah ah zalawng tein ka doh khawh hna lai. Mipi phaisa an fir caan le ningcang loin mipi phaisa an hman caan ah aho mithmai zoh loin le zalawng ngai in ka doh khawh hna lai. Party EC le chairman nih sik le phuah timi a um lai lo.\nMipi caah thiltha an tuah lio ah cozah an hawikom tha bik ka si lai i mipi caah thiltha lo an tuah caan ah an tih bikmi an ral ngan bik si khawh kaa zuam lai. Vuanci cu kum 35 tlin hnu lawng ah tuan khawh a si caah kei cu vuanci or CM tuan ding ka kum nih a tlinh rih lo. Independent MP pakhat dirhmun in kan ram le miphun caah ka si khawh tawk tuan kaa timmi a si.\nKa logo hi thlichia lakah a zuang cuahmahmi mupi a si. Mupi nih thlichia kha thazaang ah aa lak tawn bang kei zong nih soiselnak le dohnak kha thazaang ah kaa ser ve lai, mupi mit ngeih in Chinram chung eihmuar hmang le mifir ka ngiat hna lai i ka doh hna lai. Salai Lungthli Tum


US Embassy(Yangon) nih student visa an pek than cang, sawk a duhmi bawmh ding ah Yangon kan zung zong hmaizarh chung kan hon than cang lai. – Hakha Cherry\nAdmission fee, i-20 shipping fee, SEVIS fee, Visa application fee ah $800 hrawng dih lai.\nBank statements fee, notary le document tuahnak fee, agent commission fee ah $1,000 dih lai.\nVisa phit tiang ah a dih ding dihlak hi $2,000 tang asi lai. Vanlawng man le Covid test man cu mah tein i liam a si.\nVisa luh tikah bia an hal tawnmi le leh ning vialte tha tein training pek a si lai, English chimhnak class zong a um chih te lai. English a thiam pah lomi le hmual ngei deuh in question a leh kho lomi cu visa sungh a tam deuh tawn.\nNikum kan kalter khawhmi kan student hna cu an phak ka an har pah nain atu cu an tlamtling ngai cang.Credit-Salai Lungthli Tum\nAdang relthan:Naite Min Aung Hlaing Russia ram akal lio ah Russia ram president Putin nih “Min Aung Hlaing he ton ding ka tim lo” tiah ati mi nih khua aa ka ruahter ngai.\nAruang cu Min Aung Hlaing cu ram aiawh le president dirhmun bak in akal mi asi caah Rampi president he cun i ton cu aphung bak asi ko cu mu…\nAthli in an i ton hna si hnga maw?Asi lo ah Min Aung Hlaing he i ton ruangah UN, EU le G7 ram hna nih soisel lai aphan caah asi hnga maw?Covid 19 zulhphung ruang hna asi hnga maw?Asiloah Min Aung Hlaing hi hawi kom sinak in kaltak atimh cang dah asi hnga?\nAsi loah, Min Aung Hlaing nih bawmhnak aa ka hal lai ti aphan ca hna asi hnga maw?Asiloah Min Aung Hlaing hi tutan ram buainak ah asung ko lai caah hrial i cozah thar he i hawi komh aduh deuh caah asi hnga maw?\nKeimah pumpak ka zumhnak ah, Russia president nih hin Min Aung Hlaing hi kawlram uktu, president dirhmun ah aruat in acohlang lo, ahlan asi ning te Ralkap bawizik dirhmun lawng ah acohlan caah asi.\nAruang cu Russia le kawlram ralkap hi kum fatin i hawikomhnak/tonnak an ngeih tik ah ralkap lei lutlai hna lawng i ton le i hawi komh asi. President te an i tel lem lo, asinain ram aiawh in aa tong mi president hna cu president hna he ton le hawikomhnak tuah asi ko.\nCucaah Min Aung Hlaing cu kawlram uktu asi lo ti kha Russia president nih alanghter nak asi ko tiah ka hei ruah ko hi.\nNaite Russia ralkap college nih Dr an pek mi zong kha Russia ram/ president aiawh asi ka zum lo, Russia ralkap nih ralkap mit in an pek mi sawhsawh si ko lai. Dr angki pi cu asen mi si fawn kaw sual tuah lei ralthat nak Dr an pek mi si ka zumh.Lairam Lai Pa


Hakha Le Than Tlang Karlak Ah Truck A Let,Driver Zawng A Hmun Ah A Nun Nak A Liam. – Chintanbo\nMay 25, 2021 admin CHINNEWS 0\nThantlang-Hakha kar ah Truck aa Let, a Mongtu Nunnak Liam! Thantlang-Hakha karlak Thanghrim sia zuatnak ah Ke-12 Truck aa let i, motor mongtu a nunnak a liam, tiah thawng kan theih. Aa letmi ke-12 Truck hi Pakoku lei in a rak kaimi a si.\nA mongtu cu a nunnak a liam ahnuzul pa hi hliamhma a put caah Hakha sizung ah an kalpi. A nunnak a liammi motor mongtu chungkhar an pehtlaih khawh lo caah a ruak zeitindah kan tawlrel lai timi an tuaktaan cuahmah lio a si.\nAn Motor A let nak konglam zawng zei hmanh theih khawh si rih lo i,thong fiang in kan nin thanh khawh rih hna lo.A Driver thiam lo ma si hnga,Break tthat lo dah ti zawng theih khawh si ti lo.a tu lio motor Accident a um pah lengmang caah hau poh i ralring pah u sih.


HAKHA AH MAH THAWNGPANG KA THEIH CU KA LAU NGAI TE… – The Chinlung Post\nHakha chuaktak caan si rih lo. Hakha ah ni 49 chung ralkap uk duh lonak kan langhter cang. Ni 49 chung ah tlaihkhih a tongmi minung 50 fai kan si. Pathian a tha thisen luan le nunnak liam tiang cu kan tong hraw lo (Pathian kan veeng hram rih ko sawh). Tihphan, thlalau in mizapi kan um dih cio (kan mawh hrim lo).Tihphan ruang ah Hakha chuah takin hmundang ah a zaam mi an um pah cang ti thawng ka theih.\nKa lau ngai te…a caan a si rih lo cu teh. Ziah kan zaam lai lo ti phu zong a si ko.Asinain, atu hi tlik le zaam le Hakha chuahtak caan a si rih lo. Nangmah le keimah nih kan Hakha kan ven lo a si cun, ho nihdah a veen ti lai? Nuhmei le kutkiak, ke kiak lawng nih an veeng kho lai lo cu teh aw…! Kan dihlak lungkhat, thinkhat tein kan dirhkamh leh ko lo ah… si ko maw?\nDoh ding in February 7 ah a hram kan thok cang khah. A dihdongh tiang nu nu pa pa in kan doh a hau. Chuah tak a zat tik ah, chuah tak ding mi kan chuah takter hna lai.Meithal tlaih a herh cun kan i tlaih cio hna lai tah…! Kan ram, kan hmun, kan vawlei nangmah le keimah nih kan ven a hau. Kan dohmi hi kan tei hrimhrim lai.\nThawngpang Dang: A rannak in na hawi le sin ah share: Hakha khua mi cawlcanghnak vialte Ralkap le Police sin ah thawngpang a va pe lengmang tu pahnih, phundang in chim ahcun Ralkap Spy a ttuan mi an si. Pakhat deuh i Mih Nge a si i pakhat deuh hi Sung Hlei a si. Ralhrang ralkap nih mipi cawlcanghnak an rak theih lengmang nak cu mah ruangah bak ah hin a si ko.Tutan ralhrang le palek sin ah thawngpang a pe lengmang chungah Mih Nge timi nu hi Hakha Pyine Htwe-oh zung ah a ttuan mi asi tiah an chim,\nCulawng siloin ralkap uknak lakmi dohnak caah tiah CDM zong ah aa tel duh lomi asi. Nihin tiang Hakha mipi cawlcanghnak vialte cu Ralkap le Police sin ah a pek lengmang ti asi.Cun pakhat deuh hi Hakha BESH No(3) ah Sayamah a ttuan mi asi. A mah zong hi nihin tiang CDM ah aa tel duh lomi a si. A min cu Sung Hlei a si.CDM ah aa tel duh lo lawng si loin Hakha mipi cawlcanghnak,\nMino cawlcangh nak le CDM cawlcanghnak vialte Ralkap le Police sin ah thawngpang a pek peng tiah an langhter tthan rih.Mipi nih zeidah kan tuah lai, an pahnih in a tu kan tarlangh mi hi mikip sin ah share tuah uh, social punishment rak tuah cio hna uh. Nan dawr thil zong cawk ter hna hlah uh. Chin miphun Ralhrang sin ah an kan zuar tu an si tiah mikip sin ah an hmanthlak he rak langhter cio uh.


Ramdang Ah Laica Cawnnak | Chin Baptist Churches USA\nRamdang Ah Laica Cawnnak\nChinmi hna nih kan holh le ca a tthanchonak caah ramdang zong ah khrihfabu kip nih tthal caan paoh ah Laica cawnnak cu tuah cio a si. Kan fa le nih Laica ttial le rel hi an thiam ngai cang. Sunday School zong Laiholh in chimh an si. Lai Bible kha kan hman. July 1-2, 2006 i Battle Creek, Michigan khua ah Chin Baptist Churches, USA civui tuah lio ah ngakcia Bible rel zuamnak cu tuah a si i Lai Bible hi dal khat ning in, cang 50 ti tluk hi i zoh lo tein a rel kho mi an tam ngai. Hi bantuk in biaknak lei nih Laica le holh kha tha a pek caah, an holh le awchuah zong an ttha deuh ngai cang.\nRamdang a phan mi Laimi hi India, Kawlram le Malaysia in a ra mi kan si. Kan i dor chungnak khua le ram kan um chungah kan fa le nih Lai awcawi hi an thlau pah. Kawl awcawi le Mizo awcawi dengmang in Lai biafang khek lo in an holh. A tu cu kan umnak ram holh Mirang holh kha an i lak colh. Mirang holh kha hman an i tiim ngai nain, biaknak hmun ah Laiholh tein Pathian kan thangtthat caah Lai holh hi an thiam chih.\nMiphun tlau kan i thok nak cu holh hi a si. Kan fa le nih kan holh an thiam lo ahcun Laimi dang kha an kom kho hna lai lo. Miphun dang an komh cang hna lai. Holh long si lo in a hnu deuh ah Laimi thinlung an thlau lai. Miphun dang lakah an tlau lai. Ram dang ah Laica cawn cu kan herh zungzal. Laimi si ttung i Lai biafang khek tein kan fa le kan holh ter hna lo ahcun an lung a fim tikah nu le pa hmanh kha mawhphurh a kan duh kho men te lai.\nChin Refugee Service\nBritish Baptist Mission\nThiang Thlarau Riantuannak\nChin Christian Writer’s Group\nHla le Ringawn\nAuthur E. Carson le Laura H. Carson


Kum 5 Chung Zeng Zawtnak In A Zawmi Kum (89) Pitar A Tlaihhremtu Pa Thihdan An Pek – Chin World News Evening\nAugust 19, 2020 Salai Van Myanmar News\nKalay peng Indaingkung sang (ahlan Myohla khua) ah ummi kum (5) chung zeng dam lonak in a zaw cangmi piter kum (89) tlaihhremtu pa cu tuchun ah Kalay district nih thihnak an pek tiah kan theih.\nTaya Hluttaw sihni U No Hmung nih a chimmi cu,“Thihdan an pekmi cu hri in thlaithah ding (hri in thih lakin thlai) ti a si. Zeiruangah dah kan ti ahcun kum 7 nak in tam thlak khawhmi sualnak a tuah, cu hleiah mi nunnak a lak rih.\n“Tahchunnak ah pukmah 376 hi tlaihhrem case a si i kum 20 tiang thong thlak khawh a si. Mi a tlaihhrem hnuah a nunnak a lak rih caah thihdan an pek hi a si. Zei tik dah an thlai lai (thihdan an pek lai) ti a ni le caan theih fian a si rih lo. A tlaihhremtu lei nih Nay Pyi Taw ah dan an tatmi cu ṭhumhpiak (sawhpiak) deuh ding nawlnak a tuah khawh lai. Cun, President sin zongah nawlnak a tuah khawh tikah thil dangdang a cang khomi a ummi caah zeitik ah dah thlai a si ti kan chim kho lo,” tiah a chim.\nA tlaihhremtu pa\nA hlan i a rak tlaihhremning cu atanglei i kan langhter bantukin hi a si.\nKalay khuapi, Eindain sang ah zeng zawtnak in a zawmi kum 89 upa pitar pakhat cu Zaw Myin Thun (kum 40) timi pa nih 2020 June 19 suimilaam 6:20PM tluk ah a tlaihhrem ti thawng kan theih. Lung a nuam lo ngaingai. Pitar a si lawng hmanh si loin amah hi a hnachetmi a si tiah theih a si fawn.\nKhualipi ah a ummi Myomin Htike ni a facebook ah ataarlanghning ahcun, “U Zaw Myint Thun nih a tlaihhremmi kan pitar cu suimilaam 11:50 PM tluk ah a nunnak a liam,” a facebook cahmai ah a taar. Zaangfak ngaingai a si ko.\nHi tlaihhremnak kong he pehtlai in Dingdi Organization phu (nu pawl cawlcanghnak phu pakhat a simi) i pakhat nih cun, “A tlaihhrem ti thawng kan theih hnu ah kan va kal. A hmun kan va phak ahcun tlaihhrem a tong mi kan nu hi a thirh in a rak thirh cang. Cun, a taksa a duk. Kan nu hi holh cu a holh kho rih. Amah hi a hna chetmi a rak si. A hnakchetmi a si tikah a tlaihhrem tu pa nih a luh hnawh le luh hnawh lo zeihmanh a thei lo.\n“A tlaihhremtu nih a luh hnawh ahhin a chung le hi coka ah an rak um. A tlaihhremtu pa nih a luhhnawh hnu ( a tawngh hnu) in a au i a chung le nih cun a au aw theih an zuanhnawh colh. An au thawng cu pawngkam minung nih an theih hna cang ka in an zuanhnawh cio hna i atlaihremtu pa cu an tlaih khawh. Palik nih thil sining an hal tikah atlaihhremtu pa hi Chouh khuapi ah a ummi, a si,” tiah a chim.\nKum 89 a tlaihhremtu pa U Zaw Myin Tun cu Kalay Palek nih an tlaih i Palik sakhan ah an chiah tiah theih a si. Chirhchan: Zalen


Zalen nak hmun nuam: Popular website kawl na duh ah cun\nNurses kahawi le kanau kan fale hrang ah,\nSession for Nurses Video he Nusing care Mizaw thlop nak asi abiapi taktak. Kawlram kan cawn mi pawl hi thilri kan nei lo.Miram dang Nurse kan ttuan tik ah an thilri hman kan thiam lo .A Seh le thil ri hi amin hrim chin chiah lo ah cun rian kan ttuan kho lo.\nKan i harh bik mi cu Intrument pawl le Machine pawl handle hi si. Sizung mizaw thlawp ning cu sii aikhat ko na in kadang ramah cun Spo2 monitor hi ABG result zoh in kan tthumh kan kai ter, O2 ,Flow meter hi aphun tamtuk Kawlram sizung ah kum 2001 ka um chung ah Rangoon sizungpi Intensive Care Unit kattuan lio zong ah kan thilri atlamtling lo.Center venous pressure ( CVP) tah nak tu cu kan nei. Zero level kawl nak kan hman mi hi , miram nih kan hmu hna seh law an nih chuak tuk lai,Kan hman mi respirator pawl hi paramount company ta si. Hi an company hi aum ti lo ahman hrim an hmang ti lo\nRamdang Intensive care rian kattuan tik ah Hourly monitor kan tuah dih. kan mizaw kan ronh feeding,sii, blood, le drip,cun achuak mi out put zong hourly in chat down ballpen asen, anak, ahring, le correction pen nichiar kan hman . Kan workshit akauh hi atung ah pe 2 avang ah pe 2 le cheu hi hihmanh hi kan mizaw azual ah cun collumn kan i za tawn lo.\nNilin lak rianttuan si ttung lo ah cun ahar tuk caan tampi aum.Hi kan chat ah hin mizaw hi monitor he connect kan tuah dih, Spo2, Resp, HR.BP le ECG hi kan monitor piah ning in hourly in chat ah note kan tuah. Kan mi zaw concious level Coma scale khi kan note dih.Normal level nak in attum ah cun Dr Inform kan tuah colh.\nDrip pek zong ah nazi pakhat ah dor zeizat in kan ronh lai ti kha computer ah a um miseh in kan pek.\nBp attum akai tik ah Syring pump kan hmang i seh nih si akan ronhpiak hi ah hin atuakning um mizaw body weight le tung sanniam cung ah tuak in si ronh asi. Zunthlum hrang sii ronh nak ah hi Syring pump hi kan hman.Zunthlum hi hourly in an kutdong thi kan lak i kan chek peng, cuning cun sii hi kan ttum kan kaiter.\nRamdang ah vitamin chunh aum lo. hihi Kawlram he kan i dantuk nak si.Mizaw nih an kaa in a ei kho lo mi asi ah cun Renal profile an ti kan chek mi apum nih aherh nih te in Pharmacist sin ah order kan tuah piak an mah nih athi zoh in an rak kan tuah piak dih hnu ah. 24 hour chung hman ding khin an ka kuat, Tuchun cu um ko seh thaizing ah ti angah lo.Date kha zoh in pek si. Minung pakhat ca hi midang ronh angah lo.\nLungfim lo mi kan mizaw hnar in Ryle's tube feeding kan pek tik ah kawlram ah cun soup hang le buh hang kan hman bik. Kadang ram ah cun Mizaw hnarronh ding hrang tuah mi aum ready made hi kan hman aphunphun mizaw an zawt nak min leih in hman awk aum. Khuaruah ah hin lung afak kan i thlau tuk. Hi zong hi nazi pa zeizat chung ah cu zat na ronh lai ti aum Feeding pump tthiam kan hmang ko\nIntensive kan mizaw cu an dihlak in ngakchia zundan an hmanmi bantuk hi upa pipi ca ah kan hman dih.Aman fak taktak.U rine bag hi aphun tampi aum.Hourly monitor aherh ah cun kan hman mi aidang meassure ment aum mi kan hman. Thilri hi kawlram phaisa cun tamtuk man lawngte asi.\nHospital Censat , mizaw akai thar mi, sizung ttum mi. transfer kan tuah mi . athi mi nichiar computer ah kan tun dih. hi kan rian kan lim lo ah cun kumdongh tik ah akn mark atlawm lai,Mark athlawm ah cun next contract peh le peh lo ah kan rianttuan resulh zoh si.\nTeam leader hi kan i thiah cio.Hi team leader kan tuah caan ah hin kan thilri ngeih mi vialte an tling maw tling lo, an rawk maw rawk lo ,Sii kan i za lai maw za lo indent a hau le indent kan tuah.Mizaw thar pawl hrang in Sizung an luh register no a luh bak in dietician sin ah an rawl ei ding order kan tuah piak hna ,Sizung kan hmaan mi mizaw angki le bawngbi le ihphah khuh hi nikhat vuikhat kan thlen hna Loundry thilsuk nak ah kan kuat , kan kuat mi cazin ning asi le si lo chek.O2 cylinder kan chek dih. kan i harh bik mi cu sii kan ngeih mi date an luan maw luan lo ti si. Date aluan mi cu Pharmacy ah kuat tthan dih si.Emergency trolley Safe life tuah nak si. hihi kan chek dih kan seh pawl an i hmang kho maw hmang kho lo kan chek dih.DC shock tuah nak machine test kan tuah nak khi tehte he min kan thut i note kan tuah. Kan caan le kan ttuan mi hi atamtuk caan kan za tawn lo.Hand over pek kan duty adih kan rian kan lim lo ah cun kan mithmai hi a achia kho tuk tawn Duty a kan thleng tu hngah hau ding kan si ah cun lungre theih phurh pi khat he kan thlan nih a kan paih dih tawn.\nMizaw thaw kan pek nak seh Respirator pawl hi kanmah ward ah kan i chiah lo mizaw nih aherh asi ah cun Seh thilri vialte chiah nak khan ah inform kan tuah an vun kan kuat colh. Hlan duh lo ti aum lo.Kawlram ah cun wardkhat le ward khat thil ri kan i hlang kho lo.Sii zong kan ward ah kan neih lo mi si ah cun kan sizung asi poah ah cun khuaika ward poah ah hal khawh an si. Kan mizaw R/N kha sizung ah luh cia asi cang mi cu kan siizung aum mi thil poh ahrang ah hman khawh si.\nThi kan chek mi hna aresulh hi Lab nih computer ah an rak khumh i zei bantuk mizaw si zong ah Mizaw Register number in computer chung ah kan zoh khawh dih.\nKalttawl nak bel hi aman fak tuk. Mizaw achung um mi zong kal ttawl nak hi mirum si lo ah cun afawi lo mi si.Kal ttawl nak seh zong hi kan mizaw nih aherh ah cun kan handle ahauh caan aum kan i harh tuk caan tampi aum.\nNurses pawl cu kan rianttuan nak cu Zinglei duty,Zanlei duty.Zan duty tiah ship 3 kan ttuan mi hi cu kan ikhat dih ko. Hand over pek hi kaa in ipek si lo kan report ttialmi he i pek si. Kawlram ah Nurses Report kan ttial lo.\nIntake le output kan tuah mi vialte kan fonh ta lo ah cun Hand over kan i pe kho lo.An lehkhan lo.\nIntensive Nurse cu mizaw hi staff pakhat nih mizaw pa 2 incharge kan tuah.Hi kan rules hi mizaw nih an thei thiam lo. Kan hawi le mizaw nih ti din akan hauh ah , eiding a kan hauh, aherh mi pakhat khat aum ah Incharge hal ta lo in kanmah nawl in mizaw duh mi kan tuah piak kho hna lo.Aruang cu amah incharge tuahtu lawng nih Dr order kha fiangten atheih pek ding le pek lo ding kha kan theih piak lo ruang ah si. Mizaw nih akan bawm duh lo tiah an kan ruah zungzal.\nIntensive mizaw cu mizaw zual taktak athih nun hi 50% lawng asi mi deuh kan zoh nak asi. Abik in mah ten athaw tlamtling achuah kho ti lo mi pawl thawhchuah nak seh( Respirator) in thaw kan pek mi hna si. O2 pipe line hi full bak in an kan pek,Rangoon ah cun O2 cu ramdang bang duhtawk in kan hmang kho lo zan duty kan ciah ah O2 pressure atlak caan ah cun aran nak in O2 tavuan ciah mi kan chimh colh hna cu lo ven ahau.Cu loa h cun kan mizaw cu O2 lo cun nazi pakhat hmanh anung ding asi lo.\nIntensive ward zan duty kan ciah ah Dr hi mehse saza( Anaesthetist) hi an chiah hna.On call Dr pawl poh nih mizaw Emergency aum kan auh hna ah tlolh lo ding in, Pager hi ward nih an pek cio hna, Pager kan call mi aum ko na in an rat lo ah cun tazacuai khawh an si.Ramdang nurses pawl nih kan i harh bik mi cu hi bantuk mizaw zual kan ngeih i mizaw hrang phone call le mizaw kong chim hi asi tawn.\nHi kan rianttuan nak hi HUKM Malaysia sizung kan ttuan ning si.HUKM Hospital University Kebangsan Malaysia ti si. Asean ah ram ah Sibawi tambik ca an cawn nak asi. WHO kut tang ah aum mi si. Siang inn hrang thilri hi atlamtling tuk. Sii hi atam tuk. Mizaw hi sii tamtuk din ding kan pek tawn hna i an thin ahng zung zal.Nan si pek mi atam tuk rawl kan ei kho ti lai lo kan paw akhim an kan ti tawn. ( Aw..Kanram vial ah mizaw sii kan pek kho hna lo nganfah an tuar ti mi ka ruah ah lungfah tuk tawn) TB mizaw hi free in sizung an kai.Zuunthlum zawtnak si pawl hi mizaw thla 3 ca kan pek mi hna hi,An duh lo an ti an rak akn khirh tawn.( Kawlram Lahapin sii dawr thil vialte hi kuaika ah dah an lak hnga, khua tamtuk ka tuak tawn.)Lungthin put hrim hi kan sifah ruang ah si rua kan rak i dang dih.\nOpration kan tuah mi han mizaw hi Pain center aum i cu hna nih cun afah an theih lo nak hi an mah nih tavuan an lak, kan mizaw cu Anmah nih an duh poh an hmeh ahman khawh mi afah dam nak sii khi anmah kut ah chiah piak an si.An duh zat in anmah ten hman kahwh mi hmeh khawh mi an kut chung ah kan pek hna. Asi na in Dizapen 10,5,2 pawl hi DDA an ti mumkhat te kan thlau zong ah police nih chek kan si. ttih anung tuk.Kawlram he kan i dan ning cu chim awk um lo khi si. Rangoon sizung ah vuikhat kamizaw cu nikhat pek ding mi afah damnak sii ahman hnag ding kan pek dih hnu ah afah atheih tuk Staff kahn ah ara. siichunh ding akan hauh rih.kanchunh mi hi Morphine asi dur 2 pin Dr nih ape lo.Aka hauh tuk, Aneih hrim khi kan ngei lo. Katuah kahwh mi aum ti lo kan bawmh kahwh mi cu attah in dah kan ttahpi ti lo cu ka rak ti bal.\nRamdang ah Nurse ttuan le kawlram nurse ttuan cu aidang tuk.Sai Htee Sai hla sezung zohtai le nurse mah ttwe kha hoh tthoh de ti kah si. Ramdang ah cun Siizung mizaw hi free in thlop asi lo.Aman pek hi Anmah local mizaw hi RM 45/day si.Foreigner hi RM 65/day kan lak hna.Mah phaisa man pek kaimi an si tik ah, Duhpoh in rak le chonh an ngah lo. Bia ka khat chim palh ah Hand phone an kut ah aum dih an kan report colh. Mizaw chonh biak hi abiapi tuk.Mileng luh caan hi zanlei 4pm ah asi. mizaw umnak akawl mi hi nichiar an um peng. mizaw an kawl mi amin an chim khawh poah ah cun computer in kawl piak an si.Zei tluk kan i manh lo zong ah kan i manh lo ti angah lo. ttha ten an kawl mi mizaw um nak chimh an si.\nHUKM hi keimah kattuan nak si ruang ah ka fak si lo in phung lo um miphun vialte hi tamtuk an thlop an bomh hna, acaan ah cun an hmai kakhap bak hna lo. aholh hmanh ka holh ngam lo.Khua an ruat tuk.HKUM mi cu tin abomh hna ti an theih cun kan Laimi tamtuk nih an rak fuh hoi , Vuikhat cu luarpar nan kai an ka ti an ka sik.Cuhnu cu HUKM laimi mizaw hmanh ka zoh ngam kaleng ngam ti lo. Kan luan tuk apportunity kan ngeih mi hi ahman kan thiam lo.Sifak taktak an bomh hna h anung kho rianttuan kho lahkhah ttha pa zong nih free a duh ve, kan poi nak bik asi.\nChuahsual cik cek , Vuikhat cu laimi mizaw cu mi passport arak hlan mi in ahong kai. Ahman mi passport kha HUKM ah arak thi cang mi pa ta asi. Mithi cia ta kha avun hman tik ah Information hi arang kho tuk. Mithmai chiah nak kan ngei lo. Vai pheh leen sih law zeidah attha hnem tiah asii ning ten kan chimh tthan hna i an kan theihthiam akan ruah thiam ko.Ziah tiah cun Mifim cu thil an tuak tan kho tuk. Mifim cu an hrut lo ti nak si.\nVuikhat cu HUKM kan mizaw cu anung kho ding si lo tik ah anupi le afale hmuh lo kha acelh bak lo amah nih kawlram tlun ka duh ati. Air ticket hi baui ngai Ambassy he chonh hau asi. kanmah le kanmah kan holh ngam lo kan Dr te lawng nih an tuah ,Hibantuk caan ko ah ah Ka upat tuk hna, Sizung nih tlunnak ding aherh mi an kan tuaktan piak dih Vanlawng zuan nak hmun aphak tiang an kan bomh, Hitluk miram dang nih an kan tuah piak mi Rangoon Airport aphak ah mizaw thideng cu an tlaih ti arak si, Kan Dr te nih zeitin kan mizaw aphan cang maw tiah an ka hal, Cu ngai cu chim ning zak khi si ko. Miram nih an kan bomh mahram phak ah mizaw thong atla ti cu. Kan Dr cu ka vun chimh hna an ka cu zeibia hmanh an chim lo an lu an lei. umm an ti.\nHUKM sizung kam ah hin Dr acawng lio mi bawda aum. cu hna eiding pawl zuarnak ah hin zu aitel mi pakhat hmanh aum lo. Kuak an zuar lo.An eiding mi hi Dietician nih an ngandam nak he aikeih cem ding in a tuak piak hna hnu ah an chuan ter mi han asi. Miram an tthancho cu hihi si.Siang ngakchia hrang zulhding phung an ser mi attha tuk. Cawn tlak tete tampi aum.\n2012 Kawlram Democracy Zauk khuakhan nak kan hmuh ah cun Ramdang Sanction an phihmi an on ah cun Sizung rianttuan mizaw zohnak ah kan kut abeu ti theng lai lo , WHO organization nih a vun kan bomh ve lai, Mizaw ca zong si seh, Mi zohkhenh tu Dr le Nurses pawl hawiram level in rian kan ttuan kho lai tiah ka zumh.\nCaan ttha a um ah cun Nurses kan fanau le hrang ah tthathnem nak um ttheu lai tiah ruahchan nak he.\nKawram ka hawi le nurses pawl nih rak zoh ve hna seh ti siaherh nak he. Session hi sawm 40 leng aum cang Siizung kan herh mi cu atling dih ngawt ko.\nPosted by kanukapa.blogspot.com at 5:24\nLabels: Website tampi


Hluttaw Palai Kyaw Ze Yar Tel In Minung 4 Yangon Ah Tlaih An Tong - News and Media\nHluttaw Palai Kyaw Ze Yar Tel In Minung 4 Yangon Ah Tlaih An Tong\nJune 10, 2022 admin MYANMAR 0\nPyi Peng In Hluttaw Palai Kyaw Ze Yar Tel In Minung 4 Yangon Ah Tlaih An Tong, Chungkhar An Thinphang. Pago ramṭhen, Pyi peng in ramṭhen Hluttaw palai Kyaw Ze Yar telh in minung 4 cu, Yangon an um lioah nizan June 9 ah an tlaih hna timi thawng a len caah chungkhar hna an thinphang, tiah theih a si.\n“Nizan June 9 zingka tein an tlaih hna, tiah an rak kan chimh. Kyaw Ze Yar cu a ngandam lo tukmi a si caah kan thinphang. Zingka tein kan pehtlaih khawh ti lo caah an tlaih lai ti cu a fiang ko, tiah Kyaw Ze Yar a chungkhar pakhat nih a chim. Kyaw Ze Yar, Ba Oo, Thet Tar le A Shi Kyi(ဦးကျော်ဇေယျနှင့်အတူ ကိုဘဦး၊ ကိုသေတ္တာနှင့် ကိုအရှည်ကြီး) hna cu an chungkhar nih an pehtlai kho ti hna lo i, hmakhat te ah an tlau ṭi hna.\nPyi peng, ramṭhen mee kuang hmun No.2 Hluttaw palai Kyaw Ze Yar cu 2015 le 2020 rampum pi thimnak lioah NLD party in a rak i zuam i, teinak a hmumi ramṭhen Hluttaw palai pakhat a si. Thawngpang Dang: Gangaw Peng Ah Sualnak Ngei Lo Tualchung Mi 5 Le Inn 7 Cu SAC Ralkap Nih Mei In An Khangh Hna\nJune 3 ah YeMyatNi(ရေမျက်နီ) khua in Gangaw lei ah rallam a sialmi SAC ralkap nih, Gangaw peng NyaungLay(ညောင်လယ်) khua le HkawngTone(ခေါင်းတုံ) khuami 5 le inn 7 cu mei in an khangh, tiah theih a si. NgaungLay khuami sualnak ngei lo minung 5 cu, inn chung ah thirhri in an ṭem hna i an khangh hna.\nNgaungLay khua ah inn 2 le HkawngTone khua inn 5 zong a ruang um loin SAC ralkap nih, an khangh pin ah thil man sung hna zong an hrawh. An duhmi paoh an i laak dih, tiah theih a si.Credit – The Chin Post\nLaimi Kan Ziaza Le Lungpu Cu Mah Hi Asi Ko, Ralhrang Sinah Laimi 223 Nih Rian An Sok Cang Hih\nRalkap Pawl Hi I Thah Peng Hna Seh\nPDF Le KNLA\nA poi tuk e – Bochan Tuk Mi Pasaltha Ralkap Nih An Tlaih\nRalkap Nih Vanlawng Hmangin An Kah Hoi E\nKan Chin Ralkap Le Ralhrang Kahdohnak


Tuzanlei In Thantlang Khuapi Inn Cu Ralhrang Nih An Khangh Cuahmah Tamtuk A Kaang Cang — Salai Ephraim Thawngpang\nTuzanlei In Thantlang Khuapi Inn Cu Ralhrang Nih An Khangh Cuahmah Tamtuk A Kaang Cang\nThantlang A Kaang Ṭhan Nihin January 31 ah Thantlang, Holiness Biakinn pawng hrawng a kaang ṭhan! Mit in a hmutu pakhat nih cun, “Nizaan zong ah a kaang cang, nihin zanlei in khangh chap mi a si. Inn aa peh pah i a kaang thluahmah ko lai, tiah ka zumh, atu tiang inn 40 hrawng cu kaang cang men lai, fiang tein cun kan hngal kho lo,” tiah The Chin Post ah a chim.\nTuchun Kanpalet Peng Kahdohnak Ah Ralhrang 3 An Thi.Chin ramkulh, Kanpalet peng ah January 31 zinglei ah Kanpalet CDF le ralhrang karlak kahdohnak a chuak i ralhrang 3 an thi, midang tampi hliam an tuar tiah Kanpalet CDF sin in theih a si. Kanpalet khuapi Yan Aung Seti, pengkulh fimcawnnak uk zung le pengchung Twe Uk zung hna ah umhmun a khuar mi ralhrang hna cu nihin zing Sml 6 : 30 hrawng ah Kanpalet CDF nih an kah hna.\nTuchun Chin Ramkulh Kanpalet CDF Le Ralhrang Kahdohnak Thawngpang Thar →\n← Min Aung Hlaing le a ralhrang nih hramhram in uknak an lak mi kan duhlonak langhternak


Kachin Independent Army (KIA) Nih Min Aung Hlaing Sin In A Zaammi A Ralkap Pawl An Tlaih Thluahmah Hna. – The Chinlung Post\nKachin ramkulh Daw Hpum Yang myone chungah ummi Kachin Independent Army (KIA) hna an sakhan\npakhat simi Alaw Bum sakhan a rak kah tu Min Aung Hlaing ralkap pawl ttat-zin pakhat a ning pi bak in KIA nih an ting hnu ah Min Aung Hlaing ralkap 30 leng hna cu KIA sin ah an rak zaam thluahmah cang.\nMah ti a rak zaammi Min Aung Hlaing ralkap pawl cu KIA ttat-ma-ha 5 nih an rak kham hna i an nun bu tein an tlaih thluahmah hna i cheukhat cu an kawl cuahmah hna.\nMin Aung Hlaing sin ah KIA lei ah zaam duhmi nan um ah cun KIA lei nih ttha tein kan in don hna tiah thawng an rak thanh lio ah khan an rak i zaam ter duh hna lo i tu an hung zam tik ah tlaih cu an hau ve ko. “Tu lio hi ni 4 chung tluk bak kan i kah hnu ah Min Aung Hlaing ralkap pawl cu hnu lei ah an sip tthan, NuanLan le Myothit lei ah an kir hna, mah ti hnu lei sipmi hna chung in ralkap 30 tluk hna cu an rak ratnak in an kir ti lo i kan mah umnak lei kap ah an vun zaam hna” tiah KIO center lei in ralbawi Naw Bu nih a chim.\nTuluk ramri Mung Seng Yang lei ah ralkap thuam si loin mi sawsawh thuam te he a zaammi pakhat zong kan tlaih chih, kan mah nih tlai kho hlah usi law mi sawsawh thuam te he Tuluk ram lei ah a lut ko hnga” tiah KIO center lei in ralbawi Naw Bu nih cun a chim chap.\nAlaw Bum sakhan hi a luan ciami March ni 25 ah khan KIA nih an rak laakmi si i Min Aung Hlaing ralkap pawl nih laak tthan an duh tuk ruangah a luan ciami February ni 11 khan ral tuknak vanlawng le bom kahnak hna tiang hmang in ralkap phu 2 bak nih an kah hna nain ralkap phu khat cu KIA nih an tthio dih hna


Motor Cycle AaCit Mi Paoh Meithal Kahdingin Nawl An Chuah\nMain Editor November 16, 2021 Leave a Comment on Motor Cycle AaCit Mi Paoh Meithal Kahdingin Nawl An Chuah\nKawlram chung vialte ah motorcycle monghnak kong he pehtlaoh in rikhiah mi cu SAC nih an thanh cang, hi rikhiah mi azul lomi paoh cu meithal in kah nan si lai tiah SAC hruaitu le riantuan tu hna nih thawngthanh nak an tuah I loudspeaker in khuachung zongah an au hna.\nYangon khualipi ah cun cycle citnak nawl hrimhrim an pe ti hna lo I, acit mi paoh an tlaih cang hna cun Mandalay, Sagian, Mageway telh in Cycle aa cit mi antam nak pengkip le ramkulh kip an cycle cit ri khiah nak kong he petlai in ralhrang hna nih thawng thanh nak an chuah chih tiah theih asi.\nCycle mongh le cit ri khiah ning cu atang lei bantukin an langter Cycle pakhat ah Pa pa2 in cit lo ding, cu nu nih a hmai in mongh in ahnu lei in pa ii cit lo ding, asi nain pa nih mongh in ahnu lei ah nu thut tu cu onh asi. Cun nu pa 2 I cit tti zong onh asi. Hi bantuk in rikhiah mi phun 4 in SAC ralhrang hna nih cun thawng an thanh.\nHi bantuk in SAC nih Cycle cit rikhia mi an thanh mi cu November15 in ni17 tiang hi theihter nak chung asi lai i hi hnu cun zeihmanh biahal nak zong um ti lo in meithal in kahcolh nan si cang lai tiah SAC ralhrang hna nih thawng thanh nak an tuah.\nPDF, CDF hna hi ralhrang hna nih an tei kho ti hna lo tik le khuapi deuh ahcun khuachung I an sakhan acawng tu hna cu ambush an tuah lengmang hna ruangah hin atu bantuk in cycle cit zulhphung an chuah hi asi, cun mipi kilveng tu ralkap hna hi cycle in khuachungah an luh ngam hna hlahseh ti hi an biapi bik in an i timh bik mi asi tiah min langhter lo mi pakhat nih cun achim.\nRalhrang Va Bawmh Dingah Akal Mi Ralkap Pawl Cu KIA Nih An Rak Phomh Hna →\n← Breaking News: Kalay Sakhan Ralhrang Nih An Chuh Hna Ahnu Bik Thawng


AMAK KHOTUK, THANTLANG NO 3 KHUABAWI THAR NIH VIDEO AA CHUAH – The Chinlung Post\nTutan thawngpang pakhat ahungchuak thar mi cu amak lawlaw khi asi ko. Thantlang No 3 khuabawi pakhat a hung chuak cang ti asi. An biachimmi le an umtu ning siseh, an aw zong ai khat ngaingai. A sining tlawmpal hitihin an langhter. Thantlang No 3 khuabawi tiah tlang bak an tarpiak ve. Curuangah Thantlang khuabawi thar tiah min kan vun pek ve nak hi asi.\nThantlang No 3 khuabawi tiah an langhtermi nih video a vun i langh i, hitihin bia a chim. Vei aw kan biatawi ko seh, Cunglei pawl nih hmai i huh ding an ti caah khan kan i huh mi asi. Cunglei pawl kha mirang an si aipat tiah rak kan nihsawh piak hna hlah uh. Cun Dr te hna nih hi hmaihuh hi atha tiah, humhimh ti an ruah caah mi lei zong nih nan ngeihchiat tuk ah kan ruat lem lo tiah video tawi hmang in a vun chim.\nHiti bia a chimnak cu tutan kan farnu Sui Hlei Tial ruak konghe pehtlaiin Thantlang No 3 khuabawi Pu Tum Bik biachim mi hoih in a vun chimmi asi lai timi hi theih khawh asi. Sui Hlei Tial ruak kong he pehtlaiin Thantlang No 3 khuabawi Pu Tum Bik nih a chim vemi cu Vei aw kan bia hi tawi ko seh,… atu i, aa kan hruaitu hna hi kawl an si aipat tiah rak kan nihsawhpiak hna hlah seh law,… hi kan khammi cungah ngeihchiat tuk ding a um lai lo tiah ka ruah…tiah a chim.\nAtu tan ah Thantlang No 3 khuabawi bantuk in bia a chimnak video hi minung tampi zong nih a zohcang mi zong kan um kho men. Zoh a duhmi caah tiah a video in kan vun langhter tthan ve. Video zoh a duh mi hna nih hi ka kan vun langhter mi atanglei links kan vun chiah mi hi hmehpiak in video zohkhawh asi. hika hi voikhat in hmatlaw video na zoh khawh lai


R.I.P. Tlangvaal Ngun Lian Luai nih ruah lo piin mual a kan liam taak – Chin World News Evening\nSeptember 8, 2020 Salai Van Chin News\nAtlanta, GA, USA ah ummi Salai Ngun Lian Luai nih thluak lei thichuaknak in mual a kan liam tak. Salai Ngun Lian Luai @Liante hi kum no te a si lawng a si i atu bantukin mual a kan liam tak cu a poi taktak, lung a fak khun.\nAmah hi ram le miphun a daw ngaingaimi a si i, Chin Community cawlcanghnak ah a caan, ruahnak, thazaang le chawva in rian a ṭuan lengmangtu a si. Chin TV International timi phu ah Volunteer in rian a ṭuanmi pakhat a si. A dam lioah Chin Community, Atlanta ah Nunphung leiah lutlai le Burmese Chin Community of Atlanta (All Chin) ah Sport Director a ṭuan cuahmahmi a si.\nA thihning cu hitihin a si.\nMi inn ṭhial a bawmhnak hna ah, mawṭaw ṭemnak hri nih a lu (head injury) ah a tuk sual ah a thluak ah thi a chuak (Brain Homrrhage) cu ruangah a tu bantukin mual a kan liam taak hi a si. Eksident a ton le cang ka in sizung leiah tlikpi siseh law, a dam khomi a si. Asinain sizung lei kal duh loin a um i, suimilam 30 a luan hnuah a lung a mit cu hnuah sizung ah cun an kalpi, asinain sibawi nih chanh manh loin mual a kan liam hi a si.\nAmah hi Laitlang a khua cu Cerhmun, Falam Peng, Chin State a si. Hringtu a pa min hi Pu Ngun Uk Lian a si i hringtu a nu min Pi Rem Zing a si. Unau chuahpi hi 6 an si i pa 3 le nu 3 an si i amah hi upa bik a si. A unau chuakmi hna an min cu,(1)Biak Sin Par (Yangon)\n(2)Lal Rin Kim (Yangon)\n(3) Lal Lian Thang (Mizoram)\n(4) Cung Lian Bik (Mizoram)\n(5) Malsawm Dong Zuali (Mizoram)\nTantakmi chungkhar Bawipa nih an ngaihchiatnak chungin hnem hram ko hna seh. Atu bantukin mi fel mi ṭha, miphun a dawmi kan sungh cu sian a um hrimhrim lo. Chirhchan: Chin Community USA


Laimi mi tampi nih kan mah le lungput hawih in kan i thimmi partyah hin khawika kan dirve tihi biahalnak tampi chungah kan lut. – Hakha Cherry\nLaimi mi tampi nih kan mah le lungput hawih in kan i thimmi partyah hin khawika kan dirve tihi biahalnak tampi chungah kan lut.\nThawngpang Pehtawnh Thar:Laimi mi tampi nih kan mah le lungput hawih in kan i thimmi partyah hin khawika kan dirve tihi biahalnak tampi chungah kan lut. Lairam kan um lioah cun nu nih Khrihfa upa an tuan ballo i, tuanphung zongah kan ruah lo, anmah le dirhmun : Nu sinak zawnnak nu upa kan ti maw kha; anmah le tikhawhnak zawnnak Pathian rian hi an tuan hna.\nSihmanhsehlaw USA ummi laimi khrihfabu lakah nu nih Khrihfa upa rian an tuanve cang. Pa khrihfa upa 11 an si i nu 1, pa 2 an itelve cang hna. Cucu thangthar Pastor uarning le Democratic kalning ai lo nak zawnte a si. Nu zong nih an cohlan i an tuanve hi cu a mak ka ti ve cang.\nNihin zawngah Democratic pawl nih thlacamnak ah a dawngnakah hawihe hmanh ai lo tilo nu an tihtuk nak hna ah hin. AMEN WOMEN a ti anupi a tituk caah maw nancy Polosi a tihtuk caah dah. https://youtu.be/tDBJPvI92as hika zan hi zohve te . Demcratic party cu sahrang lamhruaitu an si cang lai.\nKha athar news leiah kan kal cang lai:\nGeorgia state ah Senate thutnak pahnih kongah Kan Pu Trump cu nihinah a va kal than cu lioaah a bia chimmi cu zeitik hmanah kan ngol lailo hnu kan tawn lailo a ti rih. Cun Senate thutnak pahnih ai cuhmi hna lakah David Perdue, Kelly Loeffler hi an si. Kelly Loeffler nih a timi cu January ni 6 ah Electoral College vote hlawnh in in ka dir ve lai a ti cang. Electoral College vote hlawnh dingin Senate 13 an si lai in innrang aiawhtu 140 he an dihlak 153 nih fek te in an dirpi cang lai tinak a si cu.\nCun Georgia kong zahan katial cang kha, mithiam seh azohthiammi scientists nih Trump vote cu Joe Biden sinah an thialmi an hmuh chuahmi zat 17,650 ka tial cang kha. Kumtling lo le state dang le mithi vote cu a tam tuk cang caah Georgia Gov cu a hmai thichuah ai tim cang. Holhnak athei ti lo.\nPennsylvania cu nihinah Scinece thiamsang nih an zohfelmi chungin 423,000 votes naktam cu Trump ta kha Joe Biden sinah an thial an ti rih, Elawk a tha tilomi zohfeltu an si. over 423,000 votes removed from Trump in Pennsylvania, data scientists say | NTD. https://youtu.be/EM8pC1pAizc hika zawn hi tlawmpal vun cih ve te.\nDemocratic pawl cu an phaisa i ai tialmi (In God We Trush) timi hrimhrim a rem lomi an si. Cu lakah Laimi nih kan dirpimi hna hi cu khuaruahhar kan si ve ko cang. Pathian kan zumhlo ah cun zumlo lawlaw atha deuh ve.\nCredit-Joseph Thawng Z Ting\nHakha Medical Insurance Of Charity Kong He Pehtlai in Mizapi Sin Fianternak\nMr. Van Tum nih President Trump le a ttanhtu hna kong le Krihfa zumhnak an pehtlaih terning hi dirhmun fek taktak a si lo, a ttialmi khi a dik.A ruang:


Breaking News:SAC ralhrang nih inn an khangh piak hna inn a kangh? – Lai Lungrawn Post\nBreaking News:SAC ralhrang nih inn an khangh piak hna inn a kangh?\nSeptember 3, 2021 September 3, 2021 admin Myanmar News\nKalay Gangaw karlak ah SAC Mithat phu le PDF Kalay kar kahdohnak ruang ah khuachung inn an khangh September 3 nihin zinglei sang Kalay Gangaw kar ah SAC mithat phu le PDF Kalay karlak ah kahdohnak a chuak i SAC mithat phu hna nih Kalay pawngkam khua cheukhat chung ah lut in khuami hna inn mei in an khanghpiak hna tiah Gangaw Youth Voice nih a langter.Hi kahdohnak ruang ah SAC Mithat phu lei a thimi le hliam a tuar mi an um kho. Cun, PDF Kalay lei in minung pahnih hliam an tuar ve tiah theih a si.\nCun PDF Kalay nih 2021 September 3 zaan i cathanh an chuah mi chung ah, “Atu a chuak mi kahdohnak ruang ah Gangaw Kalay kar motor a kal tawn mi hna nih lutchuak lo le kal lo rak i zuam hram uh. Nawl ngai loin nan luhchuah i SAC lei nih pakhat khat an in ti sual hna a si ahcun tuanvo kan in la hna lai lo,” tiah an telh chih.\nTHawngdang Ramthumnak ah Chinmi singkhat tluk kan phan cang,fimthiamnak sang ngeimi zong tampi kan um lio ah a rak sualmi zong an um ve.Mah hi vawlei nih a chuahpi a rak si ko rua. Nain kannih Chin/Laimi chungin mah bantuk kan um cu sia arem lo ngaingai. Nizan tihni ah USA ram Collin County Sheriff Office thanhmi ah ngakchia kum 13 meithal kaptu an si tiah lunghrin mi kanmah Chinmi pa pahnih an tlaih hna thawng theih cu kan lau,kan ngaihchia cio.\nTutan ka tarmi hi cu,Chin khualipi bantuk ah ruahmi Indiana polis khua nawlngeitu nih hmuhnak pohah tlaih ding(wanted) an thanhmi ah kanmah Chinmi pa pakhat aa tel rihmi ruah tikah lung a nuam kho hrim lo.Fale sualmi ngeih tikah nulepa rumro kha mawhpuh thlu awk an tthat ve lonak a um. A ruang cu cawnpiak chimhrin peng ko nain aa remh kho loin sual lam a zulmi an rak um tawn ve caah si.\nAbik in: Ramthumnak kan um tikah apakhatnak ah fale kha felfai tein zohkhenh kha nulepa rian cu si. Mizeimaw cu Tangka lawng ruat in fale khur-awmh lo kan um len tikha kan Pastors te hna hmurka in a chuak pah tawn ko.\nNuva in company ah rian kan tuan,kan nunsia a rem,Innlo ttha le motor tha kan cawk pinah Chinram chungkhat kan hei bawmhchanh khawh ko hna,bank ah tangka tampi kan ikhon/chiah ko lai,nain na fa suallam a zulh I wanted a si cangah cun mah na ngeihchiah thilri chawva nih khan an hnem kho ti lo.\nCucaah ramthumnak ummi nih theih dingmi cu,fale an cutzat/lungfim cikcek hlan cu,nuva in riantuan tak hna ding a silo, pakhat poh nihcun khur-awmh hrimhrim ding an si,Sianginn an kainak zongah va kalin an saya/mah te kha na fa konglam na va hal pah hau/Nitling in sianginn a kai tawn maw/siangin kai loin a rol ziar maw ti bantuk tiang khan na fa kainak sianginn ah na va hlat pah ding si chinland 7 post.\nCDF ralkap nih kan hngalh awk le kan thei a herhtuk mi hna\nGood News:Palek ceilak CDM tuah ding ah biakhia nak an tuah cang?


Chin awtha 3 bak Myanmar Idol Top 7 ah an kai rih | THE CHIN EXPRESS\nChin awtha 3 bak Myanmar Idol Top 7 ah an kai rih\nTu zaan ah Myanmar Idol nih vote result a thanh i Chinmi 3; Benjamin Sum, Esther Dawt Chin Sung le Yaw Kee bak Top 7 ah an kai rih.\nKawlram pumpi hlasak zuamnak ah a thiam bikmi minung 7 chung i Chinmi 3 i tel cu amak ko. An rak men hrim lo.\nMipi nih uar bikmi an si tiah ruah ciomi Aye Mya Phyu le Esther Dawt Chin Sung bak vote tlawmbik 3 ṭhutden ah Tan Khun Kyaw he an ṭhutter ve hna i khuaruahhar ngai asi.\nAnmah 3 lakah vote tlawmbikmi Tan Khun Kyaw cu a tla thai i Aye Mya Pyu le Esther Dawt Chin Sung cu an kai ṭhan.\nNain, mipi vote tlawmbik a hmutu minung 3 lakah awṭha emem Aye Mya Phyu le Esther Dawt Chin Sung an i telmi cu zumh a har ngai.\nKawlram chung minthang tampi hmanh nih Aye Mya Phyu, Esther Dawt Chin Sung le Benjamin Sum lakah pakhat paoh nih winner an ngahte lai tiah an zumh ciomi vote tlawmbik ngahtu si cu khuaruahhar asi ko.\nMyanmar Idol ruanṭuantu pawl zong zumh an har ngai. Vote zong cu mipi hmuh han (live) in an langhter lo caah vote tambik a hmu komi zong hmai zarh ah a fans pawl nih vote tampi pe hna sehlaw kan tangka lut tam deuh seh tiin vote tlawmbik a hmu an ti khawhmi si.\nAtu cun cutin va tuah pingpang hna hmanh sehlaw winner tik ahcun asi ning tein an thanhte ko lai dah.\nZei khom si hmanh ah a fiangmi pakhat cu, Esther Dawt Chin Sung a uartu pawl vote pek nan daithlan lo a hau tinak asi.\nTop 7 pawl cu hmai zarh Nilini zaan 9pm ah an i zuam ṭhan lai i zuamnak a dih cangka in a thaizing Ningani zaanlei 6pm tiang vote pek an si ṭhan lai. Vote tlawmbik ngahtu 1 a tla ṭhan lai i Top 6 lawng an taang lai.\nAtu cun biakhiaktu 3 zong nih nawl an ngeih ti lo caah le mipi vote bak lawng nih bia a khiah cang caah awṭhat le ṭhat lo nakin vote petu tampi ngeih a biapi deuh cang.\nPhun dangin chim ahcun, atu cun awṭhat zuam si ti loin vote tambik ngah i zuam si cang, ti khawh asi.\nAtutiang Myanmar Idol thlihran le ramchung minthang pawl awzaan zoh tikah aho dah winner asi te lai ti na zumh bik? Aye Mya Phyu, Benjamin Sum le Esther Dawt Chin Sung lakah ho dah na zumh bik, asiloah anmah nakin na zumh deuhmi um maw? Kan zumhmi comment cio tuah usih.


Khah! Tutan Kan Pi Nu Biaphuan Mi Kongah An Biahalnak Cu A Mak Hi – Chin World News Evening\nAmak ngai ngaimi biaphuan pakhat asi ve. Pi Hlei Thang nu cu lo a riah lio ah Pathian nih bia aruah. Mah bia aruahmi cu miphun party kong a si. Lai miphun nih Kawl party aa thimmi caah cun tihnung tak tak asi cang. Kawl number aa thimmi cu Pathian nih cunglei in action ka lak lai tiah a ti. Cu caah u le nau hna. Lai miphun party CNLD aa thimmi cu zungzal nunnak ram kan co lai i, Kawl party aa thimmi cu zungzal nunnak nan sung lai.\nLaimi phun nih kan miphun sinak phaisa angki cite men men ah a zuarmi hna cu vancungah min tial an si lai lo tiah Pathian nih a ka chimh a ti. Zeibantuk langhnak phun dah a si ti cu mithmuh kuttongh in kan thei lo, amah nih Lo ka riah nak ah Pathian nih a ka chimhmi asi tiah a ti caah hibantuk tete hi kan ruah pah lengmang cu a hau ve ko rua. Kan nu-kanpi simi nih a chim mi kongah minung pahnih nih comment an pekmi cu uar um bak.\nComment: (1)Van Ram kai cu zumtu vialte hna nih kan i ruah chan mi asi caah CNLD Party asi ve lo mi hna zumtu thatha vialte khi zeitin? (2) Party ah van ram kai nak sisehlaw Khrihfabuu um ahau hnga lo i Party buu lawngte an dirh cio ko hnga. (3) Maw Pathian kan sualnak kan ngaithiam ko sawh Party ah kan ri dih ko cang hih zei kan tuah ti hmanh an hngal ti loh hih!\nVancung pennak hmuhnak ah CNLD LE NLD bible ah ka hmu rih lo i, Jusuh khrih in kal ah khan hmuh kho asi nak cu ka hmuh i, hihi cu ka nih m chuak ka thinhme hung. Mtt 24:24 nal frofet kha an chuak lai ati i, BIBLE cu zumh atlak. Hi nu biaphuan hi PATHIAN ruahmi si loin amaang chia deuh ruang i, a manh mi si kho dawkaw CNLD party asi bak la amah zong hi.\nSehtan zongnih eve le adam kha pathian a țha atimi cu anih cun achia mi si ati ve ko khah. NLD LE CNLD kong kha aphuan i, USDP LE CNP adang pawl khi tah van le vawlei kar ah an um lai tipei lo ko cang hi kan laimi aw apoi tawn ko ee. hi ka ah a chimnak video ngaih duh mi caah kan rak tar.


Trump a chim mi a dik tuk hrinhrang; Joe Biden cu President caah thim ngam ding a si lai lo. Joe Biden le Obama nih China caah tangka an pek mi a tam khoning – Thechinlungnews\nTrump a chim mi a dik tuk hrinhrang; Joe Biden cu President caah thim ngam ding a si lai lo. Joe Biden le Obama nih China caah tangka an pek mi a tam khoning\nTrump nih a chim ning ah cun Joe Biden nih China caah kum 44 rian a ttuan cang. Washington in China caah fakpi in rian a ttuan tawn. Jeo Biden hi US Senator Bernie Sanders le Ex President Barack Obama nih an dirpi lai tiah fiangtein an chim cang. Obama President a si lio, Joe Biden Vice a si lio ah atu coronavirus a chuahnak Wuhan biology lab caah tangka 3.7 million an rak pek i, mah kongah President Trump nih dotthlatnak kan tuah lai tiah a chim cang\nNote: Ka thawngpang (tadin) ttial a rel mi vialte cungah lunglawmnak tampi ka ngei. Ka thawngpang ttialmi nan kan rel piak ruangah keimah zong thawngpang a dik mi le a hman mi ka post khawh mi a si. Atu lio ah thawngpang dik lo mi ti bantuk a tam ngai caah keimah zong ralring tein ka mipi sin ah thawngpang ka ttial tawn. Thawngpang a dik lo mi ttial ka duh lo. Hoax/Rumor/Fake ti bantuk hi ttial ka tim lo. English ka rel mi hi thatein source dang ka zoh hnuah mah hi cu a hman mi a si lai tiah ka ti mi hi hna hi ka miphun a si mi “Chin mi” caah ka ttial tawn. Natein vawlei cung cu tlamtlinglonak a si caah Source ka lak mi ah a hman lo mi a um ti nan theih ah cun zeitik caan poah ka theihterh ulaw keimah zong nih ralrinnak caah a si lai i cun thawngpang a hman mi le dik mi ka thla peng khawhnak ding caah tiin zaangfah kan nih hal hna-Nuva Nun Editor\nBe the first to comment on "Trump a chim mi a dik tuk hrinhrang; Joe Biden cu President caah thim ngam ding a si lai lo. Joe Biden le Obama nih China caah tangka an pek mi a tam khoning"


Malaysia Lockdown Chung Tlaihmi Hna Lak ah Chinmi 70 Leng an i Tel – THE CHIN JOURNAL\nMalaysia Lockdown Chung Tlaihmi Hna Lak ah Chinmi 70 Leng an i Tel\nMalaysia ram ah COVID-19 Lockdown caan chung ah ramdangmi 3,000 hrawng an tlaih hna i cu chung ah cun Chinmi 70 leng an i tel, tiah theih a si.\nCOVID-19 caan chung ah Malaysia nih ramdangmi rianttuantu pawl luhnawhnak le tlaihkhihnak a tuahmi kong ah UN nih mawhchiatnak zong a tuah ve.\nMalaysia ah phungning loin a um i Lockdown chung ah tlaih a tongmi pawl hi caan sau nawnpi hren an si hnu ah anmahle ram ah kuat tthan ding in Malaysia cozah nih timhtuahnak a ngei.\nMalaysia thawngzamhnak NST nih a langhter ning ah “UNHCR nih Malaysia MCO (Movement Control Order) caan chung ah ralzam tlaihmi an um lo tiah a ti nain a tlawm bik Chinmi 73 tlaih a tongmi an um,” tiah a ti.\n“Tlaih a tongmi Chinmi hna nih an phan bikmi cu saupi hren an ton hnu ah an ram lei ah kuat an i huah lai ti hi a si,” tiah NST nih a langhter chap.\nMinung tampi a bu in an chiah hnannak Immigration Detention Center pawl ah COVID-19 mizaw zong hmuh an hun si tik ah tlaih a tongmi ramdang rianttuanmi hna ca ah thinphang ngaingai a hun si chap.\nTlaihmi pawl an hren hnanak Kuala Lumpur khuahriang i Bukit Jalil Detention Center le Selangor i Semenyih Detention Center ah COVID-19 zawtnak a ngeimi kan hmuh hna, tiah Malaysia ram ngandamnak zung Director-General Noor Hisham Abdullah nih May 22 ah a chim.\n“Semenyih ah minung 2 COVID-19 zawtnak a ngeimi kan hmuh hna. Cun, Bukit Jalil ah minung 60 COVID-19 zawtnak an ngei,” tiah Noor Hisham Abdullah nih a chim.\n“Cucaah, Detention Center pahnih ah a ummi vialte ngandamnak zohfelnak tuah ding in timhtuahnak kan ngei. An zapi tein kan zohfel hna lai i, phungninglo pawl cu anmahle ram ah kan kuat tthan hna lai,” tiah a chim chap.\nBukit Jalil Detention Center ah hin atulio an tlaihmi ramdangmi 1,200 hrawng an hren hna i, Semenyih ah hin milu 1,600 hrawng an hren ve hna, tiah theih a si.\nMalaysia rampi huap in COVID-19 zawtnak a ngeimi minung 7,200 leng hmuh an si i, cu chung ah cun May 24 tiang ah minung 115 an nunnak a liam.\nCherhchan: NST, Channel News Asia, Xinhua


Tulio USA Ah A Linsa Taktakmi “George Floyd” A Thihnak Kong: By Sazang Cinzah – Chin 11 News\nTulio USA Ah A Linsa Taktakmi “George Floyd” A Thihnak Kong: By Sazang Cinzah\nTulio USA ah a linsa taktakmi “George Floyd” a thihnak kong cu hitihin a si. Chicago Ave lam cung ah a ummi “Cup Food” dawr ah George Floyd cu fang 20 ca a deu iput in kuak cawk aa timh. Dawr hngaktu nih phaisa deu a si an theih cangka tein palek an chawnh hna. Minneapolis police officer pali cu an rak ra colh. George Floyd cu an tlaih. A kut an leh i cingcek in an khih.\nMawtawk ke hram, lam cung ah an tluk i police officer pakhat nih a khuk in a hngawng ah minutes 8 tluk a rial chiah. A dang officers pahnih nih a ke lei in an tlaih piak. Asian lei officer nih minung a kham hna. George Floyd nih “ka thaw ka chuah kho lo lo e” tiah a nawl hna nain an thlah duh lo. Caan sau ngai a hrial chih hnu ah ambulance a rak phan. George Floyd cu a col ti lo. An cawi i Ambulance ahcun an khin. Cuticun an kalpi. Ambulance chung ahcun paramedic nih a thaw an zoh i, a thaw a um ti lo an ti. A ttang ah an nam len nain a thaw a um ti lo. Cuticun, sizung an phanpi i sizung in a nunnak a dih cang tiah an thanh.


HI THAWNGPANG HI A HMAN TAKTAK KO HNGA MAW? – The Chinlung Post\nMai Dawt Chin Sung: Pu Zo Bawi. MP ka cuh lai lo, NLD centre sin ah ca a chiah. 2020 Election ah Hakha peng Pyine in cuh dingah Pu Zo Bawi cu timh lamnak a ngei. Hakha pengah Pu Sui Thio cu PM cuh hlah seh law, Pu Lian Ceu lut seh tiah Pu Zo Bawi nih saduhthah len nakin Hakha peng NLD nih Pu Sui Thio an thim than.\nThantlang pengin MP Ni Sui Lian an thim nain Pu Zo Bawi nih, an khuami Pu Sui Khar Lian cu a luh ter nain Pi Ni Sui Lian nih Mee 9-4 in a tei caah Pu Sui Khar cu a sung.Pu Zo Bawi cu NLD centre nih Pyituh ah cuh dingin July 23 NLD Candidate min an tar ah an langh ter. Pu Zo Bawi cu NLD centre sin ah a kal colh i, MP ka cuh lai lo tiah ca a chiah. Pu Zo Bawi ai ah Pu Tial Ling luh ter ko u tiah a hal hna.\nRelchih:Zophei, Lautu le Mara nih Hodah mee an pek te lai? Atu kum cu Thantlang peng Zophei, Lautu le Mara ah MP a cuh dingmi ruah loin Independent zongin an rak chuak ko. MP an tuanbia le an rak tuan balmi thil hna zoh ti hna u si. Thantlang peng dih lak Mee khotu hi minung 33231 an si. Thantlang chaklei, Zophei, Lautu le Mara tiah No. 2 hmunhma an si.


Rihkhawdar Khua i Pu Kap Hlei Piang Lu A Tan u Pa Biachim Cu A Rapthlak (+Video) – Onlinenungak\nRihkhawdar Khua i Pu Kap Hlei Piang Lu A Tan u Pa Biachim Cu A Rapthlak (+Video)\nVawleicung i tih a nungbik mi le mipi nih an tihbik mi cu biaknak lei kalsual a si .Biaknak lei a kalsual mi pawl nih hin vawleicung hi buainak tampi an pek i mithah le lainawn vialte zong a chuahphah nak a si . Nizan naite i thawng kan rak thlah cang bantuk in Rihkhawar i MRTV lei riantuantu Pu Kap Hlei Piang cu mindat pa nih a hngawng a tan .\nRihkhawdar upa pawl nih mithat pa hi an tlaih khawh cang i a umnak le a riantuan mi pawl an hal tik ah Tluangtea riantuannak lungrial nak ah a tuan vemi a si tiah ai chim. Thah a tong tu Pu Kap Hlei Piang hi Sungdo khuachuak a si i a riantuan nak MRTV lei a si caah Rihkhawdar ah a um mi a si. A Mah hi mi daidam le mi holhtlawm mitha te a si tiah a riantuanpi hawile pawl nih cun an chim.Pu Kap Hlei Thang hi fa 2 a ngei i a chungkhar le a nupi zong tulio covid-19 ruang ah ruakvui hmanh ah an ra kho lo ti a si .\nA thattu Mindat pa hi thinlung lei a tlamtling tuk lo mi a si i lungrialnak hmun ah kumkhat hrawng riana tuan cangmi a si. Mi a thah ruang ah a cung ah biaceih i hremnak pek ding a si tiah kan theih .\nBia an hal i a can ah keimah lawng nih ka that lo a ti i a can ah pathian nih a ka fial ruang ah ka thahmi a si tiah a chim fawn ,Bible zong ai ken ti a si .Ai phuan lio zong ah a mithmai zoh tik ah ai chirmi zong a lo lo i a zeipoi lo mi tu a lo ti a si i hi bantuk minung hi tih an nung tuk ti a si. chinlandtodaynews siannak in lak mi a si.


𝐓𝐫𝐮𝐦𝐩 𝐧𝐢𝐡 𝐏𝐫𝐞𝐬𝐢𝐝𝐞𝐧𝐭 𝐒𝐢𝐧𝐚𝐤 𝐚𝐢 𝐓𝐥𝐚𝐢𝐡𝐛𝐚𝐰𝐡 𝐩𝐞𝐧𝐠𝐧𝐚𝐤 𝐚 𝐑𝐮𝐚𝐧𝐠 𝟓 – Chuncha News\n𝟏. 𝐏𝐫𝐞𝐬𝐢𝐝𝐞𝐧𝐭 𝐨𝐟𝐟𝐢𝐜𝐞 𝐚 𝐜𝐡𝐮𝐚𝐡𝐭𝐚𝐚𝐤 𝐛𝐚𝐤 𝐢𝐧 𝐤𝐢𝐥𝐯𝐞𝐧𝐠𝐭𝐮 𝐩𝐡𝐚𝐰 𝐚𝐢 𝐧𝐠𝐞𝐢𝐡 𝐭𝐢 𝐥𝐚𝐢 𝐥𝐨, 𝐭𝐡𝐨𝐧𝐠𝐢𝐧𝐧 𝐚𝐡 𝐜𝐚𝐚𝐧 𝐚 𝐡𝐦𝐚𝐧𝐠 𝐤𝐡𝐨, 𝐫𝐚𝐰𝐡𝐧𝐚𝐤 𝐚 𝐭𝐨𝐧𝐠 𝐤𝐡𝐨: President a si ti lo le cangka biaceihzung ah chuah colh a hau lai. “President a tuan lio mi hi sual phawt rai a si lo,” tiin a al khawh rih hna caah le, taza nan cuaimi nih hin rian tampi a tawlreltu ram hruaitu president hnahnawhpek bantuk a si lai caah, hi tazacuainak hi cu ka hrawhpiak, tiin Attorney General Barr nih a ti piak caah, taza an cuaimi hi nihin tiang a hrial khawh rih hi a si.\nNihin tiang i Trump tazacuai a timtu nunau hi 26 an si. Chungkhar ro a ka hlen, tiin a tunute Mary Trump zong nih biahri a thirh. Thil a cawk hna nak a man kong he pehtlaiin phung a buar mi kongah States tampi le pumpaak minung tampi hna zong nih biaceihzung ah taza an cuai. President a si hnu i a hotel ai hmanmi ramdang officials hna sinin a miak a hmuh chungin hi thil cawknak man kong i buaibainak vialte hi ai thok mi an si. Zeiruangah dah ramdang mi lawng hi an si? Offical trip an tuah lio ah, meng 180 tiang Trump nih a vice president mawtaw a monghter i, Ireland i amah ngeihmi Doonbeg resort ah amah le a zultu pawl an i thum. Cu tan an i thumh lio an hmanmi te lawng hi $6,00,000 bak a dih, ti a si.\n𝟐. 𝐓𝐫𝐮𝐦𝐩 𝐧𝐢𝐡 𝐩𝐡𝐚𝐢𝐬𝐚 𝐚 𝐡𝐞𝐫𝐡: NY Times nih a chim ningah, Trump leiba hi $400 million a phan, ti a si. A business ah zatlak a ton ruang i bomhnak a halmi hmang zong in a chap cawk ding khi a si lo. Cuhlan zongah cu bantuk cun thazaang ai chuah sek bal cang. Hi kongah amah hi tuanvo a ngeibik a si. President dirhmun ai ngeihmi nih hin amah le a chungkhar cungah vawlei pumpi sinin chawva damhkhaan khawhnak caantha ai ngeih ve. Right-wing pawl i an foreign policy teek a phelh vial khi a caah a za. Middle-east i investment thalo chanchuahnak phaisa, asiloah, White House a lungton duh ruangah British Open zuamnak hmun cu Trump golf course lei ah thial dingin official nih an halmi ruang i a hmuhmi phaisa tampi a kut ah a lut.\n“Trump” ti min lawng hmanh i za lo in, “President Trump” timi min bunh bakin, vawleicung pumpi ah innlo saknak lehmah (licence) brand a tuah. A fale pawl zong India hei ti bantuk ah cu rian ah cun an hlawh a tling ngaingai, ti a si. Nihin a cangmi thil kongkau zongah dehhlennak a um manh cang. Biden nih phungningtein buan a comi dironh dinginn le election a dinfelnak kilven dirpi dingin amah a tanhtu hna sin lila in phaisa tor le cheng fund raise a tuah. Cu ti fund raise a tuahmi phaisa tamdeuh hi cu 2024 ai thimthannak caah le a pumpaak duhherh caah hman i tim sehlaw dawhdang in theih a si.\nRamdang sinah phaisa zeizat dah a bat hna, zeibantuk ramdangmi dah an si, timi cu piangtein a lang cang lai. A pumpaak ai ngeihmi a zat le cozah a batmi tax kong hi an lang dih cang lai. President Nixon i a sualpalhnak nih cun a chongtu President sinin ngaihthiamnak a co khawh. Asinain, tax a tlaitu pa nih cun Nixon president ai dinh hnu ah a zuah hlei lo. Nixon nih President a si ruang i pek lo in a ummi tax hi $4,30,000 a si. Nixon nih a rak pekmi tax hi Trump nih President a si kum 2 chung i a pekmi $750 nak cun a tamdeuh rih. Trump caah a poi te bik dingmi cu, a tax return langhter a si tikah zeitluk mirum, asiloah zeitluk tawro a si kha vawleipi nih an theih cang lai. Cu ko nih cun a mual a phoh ngai te lai.\n4. 𝐌𝐢 𝐧𝐢𝐡 𝐚𝐧 𝐡𝐧𝐮𝐧𝐠 𝐚𝐧 𝐳𝐮𝐥𝐡 𝐥𝐚𝐢 𝐥𝐨 𝐚 𝐩𝐡𝐚𝐧𝐠: Cu a thinphannak cu ai thok cang. Trump nih ai ngeihmi Fox News hmanh nih langhngan ngaiin a hnu a chit cang. Arizona state hi Biden ta a si cang, tiin a hmasabik thawng a thanhtu kha anmah Fox News hi an si. Ni tlawmpal a rauh hnu i “Biden cu Persident-elect a si cang” tiin media dang nih thawng an thanhmi hrawm in thawngthanhnak a tuah ve. Fox News ah hin Trump a tanhtu an um ko, asinain a tu hi khat lei ah an mertak viar cang mi a lo. President nih an lung a ton hna lo maw a si, anmah nih President a lung an ton lo cu dek si, thei hlah. Fox a dirhmun a tumchuk ngaingai i, President nih a duhlonak langhternak tawnmi zong hmual a ngeihter lo chinchin cang.\n5. 𝐀 𝐜𝐞𝐤𝐧𝐞 𝐭𝐢𝐚𝐧𝐠𝐢𝐧 𝐚 𝐭𝐢𝐡𝐛𝐢��𝐦𝐢 𝐜𝐮 “𝐀 𝐬𝐮𝐧𝐠𝐦𝐢𝐩𝐚” (𝐋𝐨𝐬𝐞𝐫) 𝐭𝐢𝐢𝐧 𝐦𝐢𝐧𝐩𝐞𝐤 𝐚 𝐬𝐢 𝐝𝐢𝐧𝐠𝐦𝐢 𝐡𝐢 𝐚 𝐬𝐢 Trump hi fakcin a si i, cauk chungah thluaklei ngandamnak sibawi pawl nih an i hmaithlakbikmi nunzia ai ngeihmi a si. Anih caah cun, sungh, timi paoh cu tuar har dih an si. Faaktukin America a dengtu pulrai kongah zeidah ka tuahmi a si, ti ruat lehlam lo in a thilti khawhmi kongah mah le mah tu le tu ai fak pengnak hi a si cu. Hi bantuk lungput a ngeihnak hi a hlan cang. Hringtu a pa Fred Trump nih hin phaisa tom a roh ta. A pa zong hi sungh ai fahsaktuk mi pa a si ve, ti a si.\nToo Much and Never Enough: How my family create the world’s most dangerous man” timi zuar tambik cauk cu a tunu Mary Trump nih a tial i, Fred chungkhar i a sungmi si zeitluk in tuar a harnak kong a langhter. Cu bantuk nunphung ruangah cun Mary Trump i hringtu a pa Fred Jr zong a nunnak a liam phah. A chuahsem a upa cu ti ai rawh a hmuh hnu cun, hringtu a pa nih a sungmi (loser) paoh zeiltuk fak in dah a zohchuk hna, timi lawng cu Donald Trump nih ai thanpi, tiah a psychologist a si mi a tunu nih cun tial.\nKum 74 a si ah American mipi nih min an pek. Asinain, cu min cu ai hruk duh rih thiam lo, zeicah tiah a puaitling taktak kho rih lo, a pa a tihnak tangah a khua a sa peng rih. Washington Post i misoithiam Peter Marks nih a tanglei twitter ah soiselnak bia a langhter: Sualkawlnak kongah a donghnak bik dirhmun an phan, tiin hun ruat hmanh u law. A vawleipi hi donghnak a panh cang hnga i, caan tha dang ai ngeih kho ding khi a si ti hnga lo i, ‘a sungmipa’ timi min an pekmi nih cun a vun thih hna. Phung (law) nih a dum lai. Thluak zawtnak nih a cungin khuadawm bang a zelh hnga. A ngeihchiah vialte nih taro ah an vun chiah hnga,” tiin a tial. Credit: Chelsea Bawi\nBiden Tanhtu Misual Pawl Cu An Firkhut An I Phuhrung Tuk Cang I An Ningzah Celh Lo Ah Velh In An Tang Cang!\nModerna Sii Company Nih An Serchuah Mi Covid-19 Khamhnak Si Phunkhat Cu A Donghnak Hneksaknak An Tuahmi Result A Tha


KIA le PDF i bawm in ralhraang motor bomb in an puah! – The Cherry Par\nKIA le PDF i bawm in ralhraang motor bomb in an puah!\nNovember 29, 2021 Cherry News\nMohnyin ah KIA le PDF i bawm in ralhraang motor bomb in an puah; ralhraang pasarih an thi\nKachin ramkulh Mohnyin peng ah Council ralhraang motor cu KIA le PDF nih November 29 zing suimilaam 6:00 hrawng ah bomb in an puah hna i ralhraang pasarih an thi tiah KIA thawnghram in kan theih.\nCu ralhraang hna cu Mohnyin in Myitkyina lei ah private motor pahnih in an rak kai lioah a si i Latpanthar khua pawng ah bomb puah an ton hi a si tiah kan theih.\nBomb puah hnawh an ton in ralhraang pawl nih hriamngan in an kah i Latpanthar khua le Nanhmah khua inn cheukhat ah a tla tiah tualchung mi sin in kan theih.\nMatupi ah Kawl ralkap spirit haang an ding i 3 an thi. November 28 lio, Matupi ah Kawl ralkap pawl spirit haang an ding i 3 an thi, tiah Zalen nih a tial. Mah hna pawl hi Matupi in Paletwa kar ah gate a hngak mi an si i zudin awk an ngeih ti ko ruang ah spirit an ding i an thi, tiah theih a si.\nTamu ah Palek buuk BSO nih an kah, 2 an thi i hriamnaam lak. Nihin zing 8:00 tluk ah Burmese Students’ Organization (BSO) nih Tamu um Chaungnatgyi Palek buuk an kah, minung 2 an thah hna i hriamnaam zong an lak, tiah theih a si.\nHi kahnak ah BSO nih minung 2 kan thah hna pin ah an meithal zuun 2 le kuanfang pawl kan lak, tiah BSO nih an thanh.\nTabayin, Nyaunghla khua pawng ah ralhraang le rammi rungvengtu tangti phu kar kahdohnak a chuak, ralhraang 50 hrawng an thi. Sagaing ramthen, Tabayin peng, Nyaunghla khua ah ရွှေဘိုမိုးကြိုးမုန်တိုင်း Tangti PDF phu hna le Saygyi khua lei in a ra mi ralhraang 150 hrawng kar kahdohnak a chuak i ralhraang 50 hrawng an thi tiah ရွှေဘိုမိုးကြိုးမုန်တိုင်း nih thawng an thanh.\nRalhraang hna nih thazaang tampi hmang in an nawr, Mi 35p raltuknak helicopter pahnih hmang in kohdahnak an tuah caah rammi rungvengtu PDF pakhat hma a pu tiah theih a si.\nNov 19 ah khan YDF Saw le Kyaukhtu, CDF – Mindat, CDF – Kanpetlet le PDF – Saw hna nih Taw-ma le Jinling khua pawngah ralhrang cu an kah hna. Hi ni kahdohnak ah Saw PDF chungtel pakhat a nunnak a liam i pakhat fak ngai in hliam a tuar. Ralhrang lei nih Helicopter pahnih in an kah hna tiah theih a si.\nNov 23 ah YDF Saw le Kyaukhtu le CDF – Kanpetlet nih အောက်လက်မွန် le လက်မွန် khua karlak ah ralhrang cu an kah than hna. Suimilam pahnih chung kahdohnak ah ralhrang 10 hrawng an thi i YDF Saw le Kyaukhtu chungtel pahnih hliam an tuar.\nCun Nov 25 ah Kanchaung khua pawng i hmunhma a khuarmi ralhrang 59 hna cu vanlawngbual lei i an kal lioah YDF Saw le Kyaukhtu an doh hna. Nov 25 ahhin cun ralhrang lei a thimi an um lo tiah YDF nih an thanh.\nNov 27, tuni zongah Sagaing ramthen, Shwebo peng, Inginpyin khua ah a ummi ralhrang hna cu mipi ralkap phuhnih Fight for Freedom le ခင်ဦးမဟာမိတ်ညီအစ်ကိုများ အဖွဲ့ nih bomb in an doh hna i ralhrang 10 hrawng an thi tiah Fight for Freedom nih an thanh.\nRalhrangbu Hna Nih SinTaung Phungki Sianginn Cu Luhhnawh. Mandalay ramthen, Mokok khuapi chungum Sipin Thayar sangah a ummi Sin Taung phungki sianginn cu ralhrangbu hna nih an luhhnawh hna i thilri vialte zong an hrawh piak hna i siang ngakchia 3 an tlaih hna i an kal pi hna tiah khuami hna nih an chim.\nRalhrangbu Kalnak Lam Ah Bomb An Hmanh Lio Ah Ruah Lo Piin A Puah Sual Caah Depeyin GaLon Ralkap 2 An Thi. Ralhrangbu kalnak lam ah bomb hmanh dingin an tuah lioah a puak sual i Dipeyin Galon ralkap 2 an nunnak a liam tiah nizan November 26 ah Galon ralkap nih an ngaihchiatnak an langhter.\nMah bomb puahnak ruangah mipi ralkap 2 nih dothennak ah ram le miphun caah an nunnak a pek tiah Galon ralkap nih an langhter. A Tubantuk thil cangmi hi kannih Galon ralkap nih a hmasabik le a donghnak bik zong a si lai tiah pasaltha 2 cungah upat peknak in biakamnak an tuah.\nKan mah Galon hna zong nih ram le miphun caah nunnak a Pe mi pasaltha le nusaltha hna i thantak mi chungkhar hna cu ngeihchiat nak kan hrawm pi hna tiah an langhter. “Kan mah Galon ralkap nih Ram le miphun caah nunnak a liammi pasaltha le nusaltha cungah upatnak kan pek caan paoh ah nanmah cung zongah upatnak kan in pek zungzal lai” tiah Galon PDF nih an thanh. Credit: The Chin Post , The Hakha Post\n← Kawl ralkap spirit haang an ding i 3 an thi\nThantlang cu a voi 9nak tiang ralhrang nih inn an khangh cang i kan mitthli a tla! →


Isaac VanBawi Thang: Trinity Le Oneness Kong Cu Hebru Holh Lawng Nih A Fianter Khawh – Chin World News Evening\nIsaac VanBawi Thang: Trinity Le Oneness Kong Cu Hebru Holh Lawng Nih A Fianter Khawh\nMay 9, 2020 May 9, 2020 Salai Van Sermon\nBy Isaac VanBawi Thang||05|Biangreithlep 09|2020|| Middle of the first century hrawnghrang i, Gospel of Hebrew tiah an kawhmi Hebru holh in biakam thar tialnak cauk hi, greek pa le english pa nih Jesuh messiah le Pa Pathian min sullam hna, ningcang loin an leh sualnak hnga lo caah le Jesuh Khrih cawnpiaknak cauk hna cu Hebru khrihfa, fimthiam hna nih, kum 1400 reng lo an rak pawm ning le translation error timi, cafang tial palh sual mi hmanh a um loh ti awk ding i, rinhchanh awk ah ai tlakmi cauk ttha taktak khi a si. Sihmanhsehlaw, cutluk cauk ttha, Hebru mi fimthiam hna nih Pa Pathian an hngalh fiannak record cauk hna cu, can tampi kal hnu ah, Greek le Latin khrihfabu komh minung hna nih an rak huattuk caah an rak pom duh lo i, a donghnak ah a konglam hngalh awk ttha ti loin an rak vaivuanhter dih tiah, Chronological List of all Early Christian Writings nih record a tuah.\nBiakam thar cauk N.T a tialtu hna hi, Luke dah ti lo cu, Juda miphun lawngte an si caah zeiruangah dah Greek holh incun an rak tial huam khe hnga mu? Biakam thar cauk N.T hi, original taktak an rak tialnak cu Greek holh si loin, Hebrew holh a rak si deuh tiah The Companion Bible ah E. W. Bullinger nih a ti. Cucu, chirhchanh chap ding tampi a umimi, zumh awk a tlakmi a si. A ruang cu, Paul kha thawngttha bia ruangah tleihkhih a ton lioah, Juda mi hna sinah bia a chim tikah khan, Hebru holh in bia a chim tik lawngah, dai tthupin an um i, an lu an i tung dih i, a bia chimmi an ngaih hna ti kha, Apostle Paul´s ministry ah hmuh khawh a si. Hihi nih a langhter ngia mi cu, an phun le an holh, an ca kha, ttha taktakin an kilven i, an upat ti ai fiang ngai ngai. Cucaah, zeiset hmanh ah, an rel lomi, miphun dang gentile mi hna rel awk ahcun zeiruang ah dah, N.T cauk hna hi Greek holh in cun an rak tial khe hnga mu?\nA tu i, bakamthar cauk kan i tleihmi hna hi cu, Greek holh in leh tthanmi le, Latin, Syriac, Ethiopic le coptic timi holh hna i, an leh-tthan mi, kum zabu 13 hnu hrawng i, mirang holh in leh chin tthanmi khi a si i, kan lai bible lebang cu, nizan nai te ti awk lawngah leh chin tthanmi khi a si ko caah Lai holh in ka theih mi kong cu, thuk deuhin hngalh kan duh tikah mirang bible kan i chirhchanh tawn, cunak in thuk deuh i, hngalh chap kan duh tthan ahcun, Latin, Syriac tbt hna kan i chirhchanh a hau hnga. Cu vialtenak i, thuk deuh in hngalh chap kan duh tikah a donghnak ah Greek bible cu kan i chirhchanh a hau tthan tawn. Cutikah Greek pa nih a zumh ning cu, a donghnak bik i, hngalhfian chap kan i timh mi bible kan i chiarhchannak cu a si ko. A poinak cu, original in a tialtu Hebru pa nih a hngalhfian ning kha kan hmu chap ko ti loh tinak a si. Hi thil hi, zeitlukin dah a poi ti kha kan hmuh thiam ngai a herh caah tahchunhnak van langhter ta u sih.\nBiakam hlun O.T lio i, siangpaharng Hezekiah chan ah, Assuria le Senakeriba hna nih Jerusalem cu tuk an rak timh tikah khan, a ralkap bawi pakhat Rabsake kha Jerusalem hau kulh pawngah a ratter i, Aw thang piin, Hebru holh ( Judah holh ) in a au ruangmang tikah, mipi nih a bia sullam an rak theihthiam zau i, an tih tuk i, cutikah Hezekia lamkal a simi, Eliakina, Sebna le Jo hna nih mipi hna theihthiam lo dingin Syria holh in, bia chim dingin an va nawl tthan i, a mahbelte an bia a rak al piaknak hna cu hmuh khawh a si ( II SIangpahrang 19). A sullam cu, kha lio i, mipi hna nih khan, Hebru holh lawnglawng kha an rak thiam i, syria holh kha an rak thiam loh ti kha hmuh khawh a si. Hezakia lamkal hna kha cu, cathiam or mifim an rak sinak a lang, cucu Hebru holh lawng si loin, Syria holh zong an rak thiam chih. Hi tuanbia hmangin kan theih khawhmi cu, Judah/ Israel mipi hna nih an miphun holh dah ti lo, miphun dang holh kha an rak uar lem loh ti ai fiang ngai ko ( a thiam hrim an rak thiam duh loh).\nJesuh hnuzul Peter le Johan hna cu, cathiam lem lo, cawnnak hmanh tthittha a ngei lomi, an si tiin bible ah a tial, Nga tlai le Ngun khawltu ceo khi an rak si khe hna. Cucaah, a ziah, Juda/israel mi hna rel awkah Greek holh cun Messiah Jesuh kong, Pa-Pathian kong, cu an tial khe hnga mu? Biakam thar hamngin, Pa-Pathian kong le messiah Jesuh kong hna cu, a hrampi a sullam langhter kan duh tikah Greek holh in, kan donghter colh tawn caah kan filter ngaingai tawn kolo hlah maw? ti hi ruah lo awk a ttha hrimhrim loh. Lai Bible in, biakam thar chungah Pathian timi biafang hi, kan van rel i, cu kong cu hrilhfiah kan i timh tikah, Pa cu Pathian a sinak hna, Jesuh khrih cu Pathian a si venak le Thiangthlarau cu chim chungmi biathli pemhtertu a sinak hna cu kan hmuh i, cutikah trinity le oneness doctrine bia el nak cu lai bible chirhchanh in bia el hram kan van i thok. Chin laimi kan sibantukin, Pathian timi biafang hi, kan pi le pu hna nih zeitindah an rak hman ti le zeiruangah min an rak bunh ti hi, Pathian timi biafang hramthok a tialtu Hebru pa nih a sullam a pemh ningin kan pemh ti hna loh ti hi, a ruah awk kan thei ti rua loh.\nKan duhthimnak ruangah si loin Pathian timi biafang nih trinity le oneness doctrine hna biaral dohnak a hrin colh. Hi a sullam hi, a dikcem tiah kan mah le zumh ning hoih cioin, kan hirlhfiah dih fawn. Cucaah Pathian timi biafang a sullam cu, minung nih kan hngalh khawhtawk in, bible nih dynamic value timi, a tinh ningcang, a hmual tthawnnak a langhter ning le Pathian sinak attributed, ai langhter ning hna cu original bible, Hebru pa nih Pahtian God timi a hrilhfiah ning hoihin, kan coih i, kan kherhhleih a herh. God timi Pathian min sullam cu thuk deuhin kherhhleih kan timh tikah classical/ Koine greek bible nih, cuti cun, a ti tiah, english bible he chirhchanh in, Theos timi biafang kan hman tawn. Sihmansehlaw, Greek pa nih Theos tiah a hmanmi biafang cu, Hebru holh in Elohim timi minfang kha ai neihniam khawh cemnak in Greek holh in a leh mi a si. Hebru pa nih, Eloihim tiah a hngalhfian ning cu, Pa-Pathian, Vancungmi hna le biaceih bawi vialte hna pinlei tiang, mi sawhsawhnak in, thilti khawhnak tthawnnak authority a neimi hna, a chim duhnak a si lioah Greek pa nih Elohim timi biafang a hrilhfiah ning cu, an mah Greek pawl milem pathian an biakmi hephaestus timi biafang sawhsawh cu Theos timi he aa-ruang in a leh. Greek pa nih Theos timi a hrilhfiah ning cu, fallen angles, olympus titans hna, Greek mi hna nih an pathian bantukin an rak biakmi, pi pu hna pahtian ( khuazing) sawhsawh khi a si. Cu Greek pa nih Theos timi baifang a hman ruangahcun theology timi biafang zong a chuahnak a si. Cucaah, Greek holh in Pathian timi biafang kan kherhhlaih tikah Eloihim timi biafang sullam cu, ping lo le pang lo ah a cuak tawn i, ai sawksaam dih sual tawn ti hi, kan theih a herh ngai, tiah ka ruah.\nA hramthok tein Pathian bia hi, Hebru holh in langhter le chim a si i, Hebru mi hna hngalhthiam tawk dingin hirlhfiah khi a rak si. Sihmanhsehlaw, Hebru hna nih an hnglahfian ning biafang le a sullam hna kherhhlaih loin, Greek pa le English pa chimmi hna kan zoh tikah, a sullam a dangpi ah a chuak kho ti kha kan i fian ngaingai a herh. Curuang ahcun, trinity le oneness hna kan i dohkalh lengmangnak a ruang zong cu a si ko tiah, Robert Bowman nih a ti. Cucaah, bible pakhat hman-ti ciocio ko buin Greek nih, a ti, Latin nih a ti, English nih a ti, tiah an chimmi kan i chirhchanh ruangah doctrine dangdang a chuak i, kum 2000 chungah, khrihfabu ( denomination) doctrine dangdang 40000 leng a chuahnak a ruang zong cu a si fawn tiin, Status of Global Christianity nih record a tuah.\nZei a si poh ah, Eloihim אלוהים Hebru biafang nih a sawhduhmi cu, plural timi, pakhatnak tamdeuh khi a si zungzal. Plural kan ti tikah, Pathian hna, tinak a si hrimhrim fawn loh. Pathian pakhat ah three person ( persinality) phun 3 an um tinak khi a sawh deuh. Pa-Pathian cu, pathian hna tiin, a tampi pathian si loin, Pahtian pakhat ah phun 3 in ai langh tiin, hlan lio khrihfa Jews miphun ( Hebru) hna nih, a tu i, kan biakmi kan Pathian hi, a sullam an rak i fian ning le an hrilhfiah ning cu a si. Cubantuk an hngalhhnak le an zumhnak a ruang cu, a hmaisat bik i, Pathian nih a mi le hna a rak chawnh biaknak minung holh, Hebru hmangin ai langhter ning, an hmuh nih hna cu record ttha tein an tuah caah theih khawh tthan a rak si. Hebru mi hna nih Eloihim tiah kan ti tikah, Pathian phun 3 si loin, Pathian pakhat Eliohim ah miphun 3 ( Holy Spirit, Jesus, God the Father) a ummi kha, kan chim duhnak a si zungzal tiah, John J. Parson nih Hebrew of Christians cauk ah a tial. Cucaah Pathian cu pakhat a sinak le Pathian dang dang kan ngeihchap hrimhrim lonak zong cu, Oneness nih an zumh ningte bakin, trinity nih kan pom lioah, Pathian pakhat ah phun 3 Tri timi, bible chungin O.T he N.T nih a langhter pengmi cu kan zumh, tihi hlan lio Jews ( Hebru ) khrihfa hna nih, simple tein an hngalh ning cu a si.\nChirhchanh mi cauk,\n1. 380 BC by Plato in The Republic, Book ii, Ch. 18.\n2. “Elohim” in Biblical Contex by Paul Sumner\n3. Christianity 2015: Religious Diversity and Personal Contact\n4. Hebrew of Christians by John J. Parsons\n5. Midwest Messianic Centre by St Louis- Detroit\n6. Chronological List of all Early Christian Writings\n7. The Companion Bible by E. W. Bullinger\nNote: Peh tthann ding mi Pathian dang a biami hna cu, siasal a biami an si, nawlbia 10 chungin a tial mi kha, Trinity biaknak a sawh duhmi a si hrimhrim lonak, hrilhfiahnak tial tthan ding.\nHakha Covid-19 Bawmhnak Phaisa US $1,740 A Chuak Cang\nKa Nu Chungkhar Caah A Mit Ballo Mi Meiin Pi Na Si Kacaah Na Ttha Zungzal Kan Biak Pathian Nih Nunkhuasau Ngandam Nak In Pe Seh Law


President Trump nih teinak a co lai tiah mi tampi nih an ruah. Business a tuahmi ko nih hin a tei lai tiah an zumh. – Hakha Cherry\nPresident Trump nih teinak a co lai tiah mi tampi nih an ruah. Business a tuahmi ko nih hin a tei lai tiah an zumh.\nDemocrats an thawnak khua tam deuh ah hin misifak an tam caah democratic party hna nih an thiangthumh le an tanbo ah an kan hman tiah anmah minak minthang cheukhat hrimhrim nih an chimmi a si. Democrats hruaitu hna zong nih minak paohpoah cu democrats party ah an ruah ko hna.Credit-Salai Lairamthang\nChin ralkap CNF/A hi Paletwa ah hmunhma pek hna seh law a tubantuk in Palewat ralzam a um hnga lo a ti ngamtu Vuanci U Soe Htet cu 2021- 2025 Chin State Chief Minister caah ka duh bik.


Hakha Hi Chin Khualipi A Si Caah A Tung Vang Kan Kauh A Hau – Chin World News Evening\nHakha Hi Chin Khualipi A Si Caah A Tung Vang Kan Kauh A Hau\nAugust 20, 2019 Salai Van Chin News\nHakha vawleihmun kongkau ah ka hmuhning tlawmpa: Tuchun Hakha inn hrawh asi hlan ah Chin World ah Kawlca in ka hmuhning tawite ka tial cang. Khuallam ah ka um caah tuanhngan zongah ka tial kho lo nain -ka lung a ka suk ngai caah Laica in tawite in ka van nolh than.\nHakha hi kan Chin khualipi a si bang atungvang kan kauh ahau. Arauh hlan ah minung singkhat renglo siseh tihi kan ihngahhlang bikmi a si. Chin cozah nih khuatungvang kauh a timhmi cu a tlangpi a tha ko. Inn hmun zong samh ding si ko i cozah nih aherh ahcun vawlei zong chuh phung si ko (land acquisition law ningin). Asinain tutan an khuakhanning (Hakha inn hmun samhnak) cu aa dawhcah deuh lo.\n(1) Upadi an itlaih tuk deuh. Kan 2008 Phunghrampi le upadi tamdeuh cu kan miphun mahte khuakhannak(self-determination) le federal kan khelmi he aa kalhmi an si. Kan Chin miphun nih nihin ah mah tein vawleiram kongah upadi sernak nawl kan ngei rih lo. A him lo. Atu kan upadi hin cun vawleihmun kongah aphi hawl awk a thami a si lo. Cucaah cozah le mipi tha tein iceih le khuakhanti tukha a PHI a si tiah ka ruah.\n(2) Cozah nih democracy phungphai a zulhmi a tlawm tuk. Hlan lio ralkap cozah bawi riantuan in an tuan. Project le program rian pakhatkhat an thawk mipi he iceih I mipi lungtlinnak lak hmasa ding timi (FPIC timi) zaukphung an thei rih rua lo. Atu thil hna hi ram ngei aa timi le a hmun-um pawl nih “tha tein kan ceihpi hna sehlaw a tha ko ding khi si” an kan ti len. Ram-ngei le ahmun-um timi pawl ka ttanpi(defense) tinak si hlei lo. A bulbal loin inn ka duh aipat tiin intung va dirh phot in “nan ka ti kho lo” ti phun cun khuatlang sernak ah a ngah hnga lo. Nain atamdeuh cu cutizong cun a si thlu lem fawn lo.\nA fawinak in chim ahcun ttha tein iceih le dawtnak he kaphnih thinlung tthumhthialnak um sehlaw hiti taitai thil a cang lailo. Vuanci U Soe Htet hi ralkap tthing a sinak aa hngalhnak ah ‘upadi upadi’ ti rumro a kaa in a chuak. NLD nih Phunghrampi upadi nan buar tiah ralkap nih an kaa chuak zat in an chim khi ruah ahau. A thami upadi cu upat ding si i a tha lomi cu remh ding—remh khawh lo hmanh ah hman lo khawh si ko. Mipi caah thiltha tuah tukha a biapi bik si ko lo maw?\n(3) Cozah nih a hmuitinh (objectives and intention) zeidah a si? Sifak, nuhmei, innhlang le biaknak riantuan pawl hna innlo ngeih khawh nakding a si tiah kan theih. Nain inn dot thum a sa khomi hna usapek ding ti hna Vuanci pakhat nih a chim fawn tikah ruah ding tam ngai. Cun, aziah ekah 100 an samh ciami kong hmanh tlamtling in an phisin khawh rih hlan ah ekah 600 renglo cu hitluk zualral in an samh hnga? Eihmuarnak a tamtukmi cozah tiah lungrumhmi a si tikah biahalnak tampi a um-thimnak caah hmaak laknak men si sual maw, bawm a zut tuk sual hnga maw tbk.\nInn dot 3 a sa khomi hna usapek ding nakcha cun atu ahmun-um chungah phung ninglo in a um timi pawl khi–atam deuh cu sifaksantlailo an si ko caah-hei umter lan ko hna sehlaw “Khah dandat nan huah can-ah inn khat ting 10 (or) ting 20 etc… in chuah uh” ti hna sehlaw zeidah a poi? Cuti a tuah ruangah cozah a sunghnak a um maw? (Anmah ahmun-um lila nih,,, cutital cun hunk an ruahpiak hna sehlaw a tha tuk hnga tiah media ah an chim ko khimu). Atu an tining khi cu a lawmlam tuk ee.\n(4) Innka faktuk in on caan si maw? Kan chim cang bang kan dothlennak hlawhtling rih lo. Miphun hauhruang kan ikulh kho rih lo. Mizoram le Nagaland hna ahcun an vawlei kha miphundang nih cawk le zuar khawh a si lo. Upadi in an kham. Kannih Chin miphun cu ‘miphundang nih kan vawlei cawk khawh lonak ding upadi kan ngeih lo lawng si loin kanmah hrimhrim nih kan va zuarh chap luaimai hna. A linglet in kan um. Bungzung hna khi miphundang tamtuk vawlei an cawk cang. Hakha zong Hung Ngai cozah chan ah tamtuk suaksam hnu ah NLD cozah chan ah a pehzulh. Miphundang nih inn hmun 100 renglo Hakha ah an ngeih cang.\nNai ah NLD nih ekah 100 (inn hmun 250 hrawng) an samh lio hmanh ah cozah riantuan pawl hna an tthenphawt chih hna ti si i miphundang kut ah zeizat dah a kal cang i atu an samh dingmi zong zeizat dah a kal lai? Kei cu premature a si rih ka ti ko hih. Kan Hakha khuachung ah tuhnu kum 20/30 ah “Lai kha khual, khual kha Lai” kan si te sual lonak ding le kan rungtoi ah Lai holh nakin miphundang holh nih hmunhma a lak deuh te lo nakding tuaktan bu tein inn hmun hi an samh maw? An ruat chih maw? Nationalism hrambunh loin miphun le khuatlang ser hi ttih a nung taktak dakaw a si.\nBiafunnak: Kan chim voihra, Hakha khua kauh cu a duh bik kan si. Pupa ro le ram ngei timi pawl zong nih an hmun an sian ko (lai). Nain, cozah nih a tawlrelning hi a ruruhranghrang tuk deuh rua ka ti. Hma-te kha hma-pi ah a chuahter– cucu public policy thiam lobia si. Miphun khuakhannak ngah hlan ah thanchonak kan tuah tikah miphundang dawpdolhnak a chuah lo nakding iralrin ahau(ramdang miphundang tampi nih an ton cangmi a si, miphun tlaumi an tampi).\nKan Laimi, harsa, innhlang, hmeinu hmeipa le khuatlang caah a herh zat tein khua samh ko usih. Duhfak in hakkau tuk hlah usih. Mitam caah aherh ahcun mitlawm-u nih tuar ko hna seh ti hlah usih. Chin cozah nih Chinmi inn 400 renglo bulldozer in a hrawh cang timi hi thil tha a si lo. Lairam ah inn 80000 lawng kan um. Hihi Chin lungput le Khrifa nunzia zong si lo. Upadi kha phaw le fung ah hmang loin atu i inn hrawhpiak a tongmi hna lakah sifak santlai lo taktak a simi hna kha ‘cucaw’ an va si pek, si lo pek ah, cozah nih hraam hna seh, innlo tuaktan piak hna seh. Hakha ah innhmun thong tampi cozah nih a ngeih (a samh) ko cuteh.\n(Cozah an palh ram-ngei/hmun-um an dik-aho adik/palh-tinak theng si lo. Cutin i al zong kha aphi si lo. Caan lakin, Khrifa phung le Lai nunphung tein, kaphnih chawnhbiak, thinlung tthumhthialnak in, aphi hawl khawhmi si ko ti bia. Cu hrangah ahcun khuakhangtu cozah nih hma a lak deuh ding si tiah ka mawhchiat bia). Hakha ah remdaihnak le dingthlulairelnak um hram seh. Hmanthlak: Chinland Post le Zalen Media\nTuni Cozah Nih Phung Ning Loin Sakmi Inn An Ṭhehnak Ah Thil Cangmi Nutung Pakhat Nunnak Tiang A Liam Deng (Video)


Ronaldo: Messi He Kan i Pehtlaih Ning a Tha Ko, Hmun Khat Belte ah Kan Eiding Ti Rih Lo\nHomeUncategorizedRonaldo: Messi He Kan i Pehtlaih Ning a Tha Ko, Hmun Khat Belte ah Kan Eiding Ti Rih Lo\nSeptember 1, 2019 CNJ Uncategorized\nUEFA Player of the Year 2019 laksawng peknak puai Messi le Ronaldo\nEurope kum khat chung bawlungchuih thiam bikbik pawl laksawng peknak (UEFA Player of the Year 2019) an tuah lio ah Messi, Ronaldo le Virgil Van Dijk cu aa thlang in hmaisuang ah an thu hna.\nA thaim bik laksawng pek lai ah an pathum in nu pakhat nih bia a hal cio hna. Cu biahalnak ah cun Ronaldo nih Messi he an i pehtlaih ning a tluan kong le atu bantuk in vawleicung bawlung tuanbia hraap khat aa tel khawh ruang ah a lunglawmhnak kong a langhter.\nRonaldo nih, “Messi he atu bantuk laksawng peknak puai ah hin aluancia kum 15 in kan i tong zungzal cang. Atu bantuk thil sining vawleicung bawlung tuanbia ah a um ti hnga maw ka ti–a zungzal in kan pahnih peng atu bantuk in i ton hi a fawi ve hrimhrim ve lo. Kan pahnih karlak ah a thami le a tluangmi pehtlaihnak kan ngei ko. Zaanriah belte hmun khat ah kan dum ti bal rih lo, hmailei ah a si kho telai tiah kaa ruahchan,” tiah a chim.\nRonaldo nih lungthiang tein “Zaanriah belte kan dum ti bal rih lo” tiah a vun chim lio ah mizapi lunghmui in an ni i, zapei an beng.\n“Spain ah ka rak chuih lio kha ka ngai tuk ko. Messi he kum 15 chung bak kan i zuam cang. Cucu thiltha ngai a si ko. Bawlung tual chung kan i ton zong ah ka en, a ka en ve ko. Cucaah, vawleicung bawlung tuanbia hraap khat ah atu bantuk in kaa tel hi a tha ngai tiah ka ruah ko. Atu ah hikahin kei ka um bang in Messi zong a um ve,” tiah a chim.\nSeptember 23 ah Italy ram, Milan khua ah tuah dingmi FIFA Ballon d’Or 2019 laksawng peknak zong ah Messi le Ronaldo an i tong thotho lai. Ballon d’Or 2019 Top 10 cazin chung ah Messi le Ronaldo hi an i tel thotho.\nFIFA Ballon d’Or 2019 Top 10 ah aa telmi hna ahote dah an si timi le aho nih dah a co lai tiah an zumh bik timi theihhgalh ve na duh ahcun hika LINK hi hmet law Laica in rel ve.\n2019 FIFA Best Player Pahra Cazin ah Messi, Ronaldo, Virgil Dijk an Tel Thotho


Bawi Thiang Bik Aa Sum Kho Ve Ti Lo, Bia A Chim Ve Cang – Chin World News Evening\nApril 16, 2019 April 16, 2019 Salai Van Theihtlei\nZeiruang ah hme Bawipa nih thluachuah a ka pekmi kongah hin nan ka lawmhpi ve ko lo? Nan ka lawmhpi khawh lo hmanh ah ka thluachuah cu hrawh le hloh cu nan timh? Pathian nihhin a dik le dik lo hi a kan theih dih cikcek dahkaw, holh lo tein kan um ruang ahhin mi let kholo kan si lo dahkaw.\nMinung cu i duh phung i tthen phung, bia hi kaa khat hmanh i pheh awk a um lo, official tein theih a duhmi nan um ahcun ziah keimah sin ah ka inn ah ra in nan rak ka hal ko lo? khuachia ruahnak a kengmi hna nih an tthut hmun in cei hna seh tiah nahchuahnak le ziarngeihnak he an ttial mi hi nan buai len. Anmah sining cu keimah ah bunh in a holh bal lai lo tiah Fake Acc i tuah riangmang in an ka ti len nak cu maw na va hrawmpi, amah bantuk na si.\nFB ACC fake i tuah riangmang in heh tiah ca a post mi hi mizei dah na si? Keimah hi hmaichan tein rak ka tong law Pathian hmai ah a hmaanmi cu na theih lai cu.\nNa duh cun ka nunnak hi na laak khawh ko, ka pum zong hi taksa a si caah a ngeih na chiatter khawh ko, asinain a hmaanmi le a dikmi cu Bawipa hmai ah ka ttanh peng lai i thlacam bu in ka kal peng ko lai. Thluachuah tampi na ka pek caah na ca ah thla kan campiak chin lai.\nSaipi cu a kalnak ding hoih in a kal cuahmah lioah Uico nih an boh len ve ko, nain uico bo ttukttak nih hna a hnawh lo, ai tinhmi cu a phan tthiamtthiam ko.\nZuar a tongmi Joseph caah teirul cham a herh lo, Bawipa rian a si.\nSalai Lungthli Tum: Hakha Khuathar, Chuncung Le Hniarlawn Caah Lung Rethei Si Cang


Hebru 3 (Hebrews 3)\nHakhaKawlCa kDal 3Cang\nJesuh Cu Moses Nakin A Ngan Deuh\n1Pathian nih a kawh vemi Khrihfa u le nau hna, kan i lakmi phung ca i Tlangbawi Ngan si awkah Pathian nih a thlahmi Jesuh kong kha ruat hmanh u. 2Moses cu Pathian innchungkhar rian ah a fel bantukin Jesuh zong cu hi rianṭuantu dingah a thimtu Pathian sinah khan zumh awk tlak tein a um ve. *3:2: Nam 12:7 3Inn satu nih inn nakin upatnak a hmuh deuh bantukin Jesuh zong cu Moses nakin sunparnak hmuh awkah tam piin aa tlak deuh. 4Nan hngalh cio bangin inn cu mi nih an sak taktak — zeizong vialte a satu bel Pathian a si. 5Moses cu Pathian inn chungah khan rianṭuantu zumh awk tlak a rak si i Pathian nih hmailei ah a rak chim lai dingmi zong kha a rak chim. 6Sihmanhsehlaw Khrih zumh awk tlak a sining cu, Pathian inn a zohkhenhtu Fapa ningin a si. Cu inn cu kanmah hi kan si i cu kan simi cu kan i ruahchanmi kha fek te le ṭih lo tein kan i tlaih peng lawngah kan si zungzal lai.\nPathian Mi Hna Caah Dinhnak\n7Cucaah Thiang Thlarau nih a ti bantukin,\n“Nihin ah Pathian aw kha nan theih\nahcun lungkhong in um hlah u; *3:7-11: Slm 95:7-11\n8Nan pupa hna nih Pathian kha\nan rak doh i\nthetse ram i an rak hneksak\nbantuk khan um hlah u;\n9Pathian nih, ‘Kum sawm li chung\nka tuahmi kha an hmu ko nain,\nkhika ah khan an ka doh i\nan ka hneksak.’\n10Cucaah an cungah ka thin a hun i\nannih cu ka caah zumhtlak\nan si bal lo i\nka nawlbia kha an al zungzal i\nan cung i\n11ka thin a hun caah cun chiatser tein,\n‘An i dinhnak ca i ka pekmi hna\nram ah cun an lut hrimhrim\nlai lo,’ ka ti, tiah\nPathian nih a rak ti.”\n12Ka u le ka nau hna, a nungmi Pathian zamtak a duhmi lungthin ṭhalo le Pathian bochan duh lonak lungthin a ngeimi nan um sual nakhnga lo i ralring u. 13Nannih cu sualnak nih an hlen hna nakhnga lo le lungṭhawng in nan um sual nakhnga lo, Cathiang nih, “Nihin,” a timi kha nan caah nihin a si chung paoh cu, nifate in pakhat le pakhat i bawm lengmang u. 14Zeicahtiah a hramthawk tein ralṭha ngaiin kan rak zumhmi kha fek tein a dongh tiang kan i tlaih ahcun, kan dihlak in Khrih hawi kan si dih zungzal lai.\n15Cathiang nih a chimmi cu hihi a si:\n“Nihin ah Pathian aw kha\nnan theih ahcun\nNan pupa hna nih Pathian\nan lung an rak ṭhawn bantuk khan,\nlung ṭhawng in um hlah u.” *3:15: Slm 95:7-8\n16Ahodah Pathian aw cu a rak thei i Pathian a rak dohmi cu an si? Moses nih Izipt ram in a chuahpimi vialte kha an si ko. *3:16-18: Nam 14:1-35 17Aho cungah dah Pathian kha kum sawm li chung a thin a hun? Sualnak a tuahmi, thetse ram i a thimi hna cungah khan a si. 18Pathian nih, “Ka dinhnak chungah an lut lai lo,” a ti ah khan, ahodah a tihnawh duhchan hna? Amah a dohtu kha a tihnawhchan hna. 19Cucaah cun an zumh lo caah an rak luh khawh lonak kha a si, ti cu kan hmuh cang.


US mipi nih an thei duh tuk mi cu Trump nih fiang cik cek in a chim cang\nMah kongah hin media tampi zong nih an ruah ning le an hmuh ning an chim ngai, Trump nih Coronavirus a thawk hnuah fiang tein a chim lo caah US mipi nih Trump le China President Xi Jinping pehtlaihnak cu zeibantuk dirhmun a si tiah an thei duh ngai mi a si\nMah kongah President Trump nih fiangtein a chim cang. Trump nih a chim mi cu, Coronavirus hnuah US le China pethlaihnak cu dirhmun thalo bik kan phan tiah a chim\nClay Travis nih Outkick, ah President Trump kawmnak a ngei nak ah, President Trump nih a chim mi cu, a hlan ah cun President Xi he hoikawm tha tuk mi kan rak si. Amah hi ka duh ngai mi a si, natein, atu cu a hlan bantuk in a si ti lo tiah a chim\nCoronavirus hnuah cun Xi Jiping he kan nih pehtlaihnak cu hrawh dih cang. Caan saupi Xi Jiping he kan nih chawn ti lo tiah a chim chap\nAtu cu China he kan hawikawm ning cu a thleng dih cang tiah OutKick sin ah a chim. Jiping he kan nih pehtlaihnak cu a tha ngai, natein rai a vun thawk hnuah ah cun a thleng dih cang tiah a chim\nTrump le Jiping hi hawikawm tha ngai an si, Vawlei cungah chawlehnak ah a thawn bik ram an si caah super power ram pahih tiah thei mi an si.\nNatein Coronavirus ruangah vawlei cung muinak in a khat dih cang caah le US cu a tuarbik ram an si caah le tu kum hi US President thimnak kum a si caah, Trump cu thim tthan a si lai tiah mipi nih an ruahmi cu coronavirus nih a hrawh dih cang caah Trump caah cung celh ding a si ve lo. Credit- Foxnews\nBe the first to comment on "US mipi nih an thei duh tuk mi cu Trump nih fiang cik cek in a chim cang"